BURDINBIDEAREN EUSKAL MUSEOAREN FUNDAZIOA: Berriak - TREVOR ROWE ARGAZKILARIAREN BALIOZKO BILDUMA BAT BERRESKURATU DA\nBurdinbidearen Euskal Museoak, Museoaren Adiskide Elkartearekin batera, 1952 eta 1968 urteen artean Trevor Rowe britainiarrak penintsula iberikoan hartutako argazki historikoen baliozko bilduma berreskuratu du.\nDenis Trevor Rowe trenbidearen zalerik eta baita Britainia Handiko trenbideko argazkilarik nabarmenetariko bat da. Trenbideaz daukan grinak planeta erditik ibiltzera eraman du lurrunezko tren-makinarik zaharrenak, bide estuko trenik bereziak eta antzinako tranbiak bilatzen.\nBere bidaiak zenbait argitalpenetan argitaratuak izan dira besteak beste, European narrow gauge steam, Railway holidays in Spain, Railways of South America, Narrow gauge railways of Spain, edo Spain & Portugal railways, horiek guztiak bere argazkiekin hornituta datoz.\nNahiz eta zenbait argazki trenbideko historialarientzako eta trenbideko zaleentzako oso ezagunak diren, bilduma hau osatzen duten irudi zati handi bat erabat argitaragabeak dira.\nTrevor Rowek bere kamerarekin tren-makina eta trenbideen mota guztietako errepikaezineko irudiak gauzatu zituen, penintsula iberikotik zehar 1952 eta 1968 bitartean burutu zituen bost bidaietan.\nHorietako zenbaitetan gaur egun desagertuta dauden burdinbideak agertzen dira, besteak beste, Bidasoako trena, Castrotik Traslaviñara, Olotetik Geronara, Flassatik Palamosera, Villenatik Alcoyra eta Yeclara, Utrillas edo Sierra Menera. Era berean, bere kamerarekin hiri historikoko tranbien argazkiak atera zituen, hala nola, Madril, Bartzelona, Valentzia, Sevilla, Zaragoza, Oviedo edo Bilbo, beste batzuen artean.\nTrevor Rowek arreta berezia eskaini zion lurrunezko tren-makinei, garai horretan oraindik aldirik onenean egon zirenak, baina ezin dugu alde batera utzi bere ordezkoak ziren dieselak eta elektrikoak, Talgo tren modernoa barne.\nHalaber Euskadiko trenbideei ere eskaini zien bere arreta, bai zerbitzu publikoa eskaintzen zutenei (Vascongados, Santander-Bilbo, Robla, Renfe, etab.), bai zerbitzu partikularra eskaintzen zutenei hala nola Orcorena, Franco-Belga eta Sestaotik Galdamesera doazen meatze-trenak, edo Bizkaiko Labe Garaiak eta La Basconiako trenbide industrialak.\nArgazkian, 'Euskadi' tren-makina La Casillan (Bilbo)


Eskola bizirik, herri hil bilaka ez dadin - Gipuzkoako Hitza\nEskola bizirik, herri hil bilaka ez dadin\n2015, ekainak 05 Albisteak, Sailkatugabeak 317\n"Gela batzuen ateak itxiarazi nahi dizkigute. Erreformaren eragina ere, zertan gauzatuko ote; etorkizuna ziurtatzekoz, saiatu denok jo ta ke; herri txiki bat eskola gabe, herri hila litzateke". Hala zioen 1991ko Gipuzkoako Eskola Txikien Festaren abestiak. Gabiriak hartu zuen jaia orduko hartan, eta, 24 urte geroago, herrira itzuliko da berriro. Ekainaren 14an egingo dute festa, Balentzategi herri eskolaren eskutik. Asmoa, berriz, duela zenbait urtetako bera izango da: eskola txikiek herrietan duten garrantzia aldarrikatzea. Eskola txikiak bizirik, herri eta auzo txikiak bizirik leloa aukeratu dute horretarako.\nEskolako ordezkariekin batera, haurrak izan dira presente jaiaren aurkezpenean. Eskola txikien festako kamisetak jantzita, eskola txikien jaiko abestia dantzatu dute, eta dagokiena aldarrikatu: "Eskola txikiak, herri ta auzo, geroaren bila, pausorikan pauso". Herriko plazak "ume soinez" beteta jarrai dezan nahi du Ane Miren Aizpuru eskolako zuzendariak. Eta horretan jarraituko dute: "Mendea betea duen eraikuntza sendo eta bereziari bizia ematen jarraitzeko prest gaude. Gaudenok, gutxiago izan arren, elkarren artean hezitzaile eta herriarentzat bizigarri izan behar dugu".\n500 biztanle inguru ditu Gabiriak, eta 38 ikasle Balentzategi herri eskolak, lau gelatan banatuta. Herriko biztanleriaren gorabeheren arabera aldatu da ikasle kopurua; bikoiztera ere iritsi ziren. Hurrengo urteetan, berriz, kopuru hori jaistea espero dute. Eskola txikien etorkizuna ziurtatzea beharrezko jo du Ibon Elgarresta Gabiriako alkateak: "Gure herriarentzat eskola bizia da. Eskola txikia herrian izatea beharrezkoa da, kultura eta euskara bermatzeko eta haurrak herriko giroan hazi eta hezteko".\nGipuzkoak 26 eskola txiki ditu gaur egun, landa eremuan kokatuta, herri txikietan zein auzoetan. 1987. urtean, irakasle talde batek eskola txikien sarea jarri zuen martxan, eskola horiek zuten balioaz jabeturik. Kalitatezko hezkuntza ziurtatzea zuten helburu.\nImanol Zubizarreta Baikara Gipuzkoako Ikasleen Gurasoen Federazioko presidentearen arabera, eskola txiki askok irauteko erabakigarria izan da familiek bere garaian egindako borroka, beste hezkuntza eragile batzuekin batera. "Helburu nagusienetako bat da familiek eskolan parte har dezaten sustatzea, eta horretarako ezinbestekoa da familiek hurbil sentitzea eskola, ondo ezagutzea".\n1988an egin zuten festa lehenengoz, Bidania-Goiatzen, eta, geroztik, urtero antolatzen dute, ekaineko bigarren igandean. Bidania-Goiatzen lekukoa hartu du Gabiriak aurten, eta datozen urteetarako ere badu tokia: Ikaztegieta, Arroa eta Oikiako eskola txikiek prestatuko dituzte datorrenak, hurrenez hurren.


«Ezagun izatea baino garrantzitsuagoa da existitzea eta funtzionatzea»\nPaperak ordenatzen, hari solteak lotzen. Agurra antolatzen. Hogei urtez Eresbil Musikaren Euskal Artxiboko zuzendari postuan egon ostean, badoa Jon Bagues (Errenteria, Gipuzkoa, 1955). Pello Leiñenak hartuko dio lekukoa, eta haren izena iragarri berritan hartu du BERRIA Baguesek, doinu, izen, erritmo, ahots eta memoria gehiagoren biltegi den egoitzan.\nZer da hainbeste urte hau guztia barrutik eraman ostean lekukoa ematea? Zer sentitzen da?\nEz dut pentsatzeko denborarik ere izan. Koronabirusaren krisia ere oso arraro bizi izan dut: hona bakarrik etortzen ibili naiz, denetariko lanak egitera. Horregatik, oso goian nago oraindik [hegazkin baten aireratzea marraztu du eskuarekin]. Baina jaitsiko naiz...\nAbiapuntura joanda: nola zegoen Eresbil heldu zinenean?\nHasieran, Andra Mariren barnean zegoen; Jose Luis Ansorena Andra Mari abesbatzaren zuzendaria zen, eta hango jendeak laguntzen zion Jose Luisi. Ilusio handiko ideia eta ekintza bat zen, baina profesionaltasun gutxikoa. Hau 1974an hasi zen. Ni Madrilera joan nintzen 82an, artxibozain kurtso bat egitera, baina bueltan Eresbilen zentratzeko ideiarekin. Hemen, hasiera-hasieratik profesionalizazio prozesua bizi izan dut nik. Gaur egun, 11 langile ditugu, profesionalak denak. Soinu teknikari bat ere badaukagu, lehen pentsaezina zena. Talde sendo bat izatea lortu dugu erakundeei esker; haiek babestu dute Eresbilen organigrama eratuz joatea.\nProfesionalizazioaren lekuko soilik ez: gidari ere izan zara.\nBai. Aldaketa hori ondo pentsatu behar zen, eta ereduak bilatu. Estatuko beste erakunde asko ikusiz egin genuen, eta niri bidaia egokitu bat ere egin zidaten Britainia Handian, hango erakunde asko bisitatzeko. 1986an hasi ginen profesionalki lanean, bi lagun, kontratuarekin. Eta nik esan nuen lehen gauza: «Nazioartera joan behar dugu. Hemengo jakintza mugatua da». Kongresuetara joaten hasi nintzen, pixkanaka, eta horrek asko lagundu dit.\nJoxean Muñozek ere aipatu du hori, euskal musika nazioartean jartzeko egin duzun ahalegina.\nBai, inportantea da. Gaur egun nazioartean ezagutzen gaituztela uste dut, ez bakarrik Europan.\nEta nolakoa da eguneroko lana gaur Eresbilen bertan?\nGure lan ildoetako bat da jakitea zein funts dauden eta non; jakitea funts hori inportantea dela eta halako etxean dagoela. Gerturatu egin behar dugu haiengana, hori Eresbilera ekartzera animatzeko. Hori ez da egun batean egiten. Tomas Arbizuren funtsaren kasuan, adibidez, hogei bat urtez ibili gara lan horretan, eta hona ekartzen hiru urtez. Beste kasu batzuetan ez: Guridirena egun batean ekarri genuen; Madrilera joan, dena autoan sartu, eta ekarri.\nGero eta gehiago izango dira euskarri fisikorik gabeak.\nBai. Fonografian fisikotasuna galtzen ari da. Disko konpaktuak ateratzen dira, baina 14-15 urtekoena iTunes da, Spotify... Orain arte, talde batek disko bat egiten zuen, iraupen jakin batekin. Orain ez; orain zintzilikatu ditzakete hiru kanta, bat kendu, beste bi jarri... Horrek lana zailtzen du, jakin egin behar baituzu hori existitzen dela. Euskal Herrian banatzaile oso gutxi ditugu; gehienak kanpoan, AEBetan asko, eta inork ez dizu esaten: «Hau atera da». Normalean zuengandik elikatzen gara, eta lege gordailutik ere kopia bat jasotzen dugu, baina artistek lege gordailua entzuten dute eta ogasuneko zerbait dela pentsatzen dute, ez dute ondarean edo kulturan pentsatzen. Egia da izena ere ez dela makala... Euskal Herrian ekoizten den guztiaren ale bat etorri beharko litzateke hortik, baina erdia bakarrik iristen da. Beste erdia...\nEgunkariak, irratia, lagunak...\nBai. Bada, hori da alde batetik hemengo lana: jasotzea, gero hori kudeatzea eta sistema batetan sartzea. Eta gero hori zabaltzea. Interneteko webgunea jarri genuen martxan, hori ere niri tokatu zaidan prozesu bat izan da.\nLanak zabaltze horretan sartzen da Musikaste jaialdia ere.\nBai. Berez, Eresbil Musikastetik sortu zen, baina gero buelta eman eta Musikaste Eresbilen ekintza bihurtu da. Zabaltze horretan ditugu erronka handienak, batez ere eremu digitalean. Jaurlaritza ari da dirua jartzen hor.\nSumatzen duzue erakundeek Eresbilen lana aitortzen dutela?\nBai, bai. Ondare eta kultur sistemaren parte garela bai. Baina naturala da, ez? Egia da, eta hori ere sumatzen dut, Euskal Herrian oraindik egiteko daukagula liburutegien sistema sendo bat. Eginago dago artxiboen sistema bat, liburutegiena baino. Udal liburutegiak daude, hori oinarria da, baina gero daude liburutegi espezializatuak, unibertsitatekoak... hori guztia, nire ustez, ongi eratu gabe dago. Eta hor Eresbilek bere lekua eduki behar luke.\nZuenera doan erabiltzailearen profila zein da, gutxi asko?\nOso plurala da. Gure bezeroak ez dira pertsonak bakarrik, erakundeak ere badira: diskoetxeak, orkestrak —haiekin harreman estua daukagu; partiturak eskaintzeko, garbira pasatzeko...—, banden mundua, txistulariena, hezkuntzako erakundeak, Musikene batez ere. Eta gero pertsonak daude: musikariak lehenengo, errepertorio bila-edo etortzen direnak; baina baita ikertzaileak eta bezero arruntak ere. Barre egiten dugu, baina inauteriak gerturatzen direnean, bat baino gehiago etortzen da: «Aizue, badaukazue pailazoen musikarik?».\nIgartzen duzue nahiko ezezaguna dela hemen egiten den lana?\nNeurri handi batean, bai. Baina agian horrela izan behar du. Nork ezagutzen du ura kudeatzen duen egitura? Baina egon, egon behar du, eta funtzionatu behar du. Ura behar badugu, ura garbi iritsi behar zaigu etxera. Batez ere musika munduak ezagutzen gaitu. Saiatzen gara gehiagorengana heltzen, baina agian jendeak beste nahi eta beste behar batzuk ditu. Hemen gertatzen zaigu: Errenteriako askok ez dakite zer den Eresbil. Saiatzen gara, baina ezagun izatea baino garrantzitsuagoa da existitzea eta funtzionatzea.\nZerbitzu ona ematea.\nBai, eta gure zerbitzuak horiek dira: gure ondarea galtzen ez uztea, berreskuratzea, zaintzea, katalogatzea eta informazioa kudeatzea; eta hori guztia kaleratzea, ahal den neurrian, eskura jartzea.\nNola ikusten duzu jardun hori gaurko munduan? Lan pausatu bat dirudi: bildu, gorde, zaindu... Ez dira bogan dauden balioak.\nEz, inola ere ez. Gaurko munduan produktu batzuek lau edo sei hilabeteko iraupena dute. Gero, desagertu egiten dira askotan; Interneten gero eta gehiago gertatuko da. Urtekoa kudeatu behar dugu. Behin baino gehiagotan gertatu zaigu: duela lau urteko lan bat erostera joan eta ezin topatzea.\nHelduleku moduko bat izan daiteke Eresbil, dena gero eta iraungaitzagoa den honetan?\nBai... Kulturarako, gu zuhaitz baten zuztarretako bat izango ginateke, memoria lantzen duena. Memoriarik gabe... adineko pertsonak memoriarik gabe zertan geratzen dira? Herri batentzat berdin; jakin behar da nondik gatozen. Musika kultuan zein diskogintzan, idazten duenak etxean idazten du, eta obra asko estreinatu gabe gelditzen dira. Orain, Musikasten bertan, saiatu gara emakume musikarien lanak zabaltzen. Bagenekien bazela konpositore bat, Iparraldekoa, jaio Uruguaien egin zena. Bere funtsa Baionako Euskal Museoan utzi zuen hil zenean, 1940ko hamarkadan. Orkestrako obrak idatzi zituen, eta inork ez ditu ezagutzen. Horietako bat eman nahi genuen aurtengo Musikasten: ballet bat, Gipuzkoa. Urrirako utzi nahi genuen, baina obra handi bat da, orkestra handi batekin, eta aurrerago egin beharko dugu.\nEsan duzu aurkezpenean musikarekiko bulkada bat izan dela historikoki Euskal Herrian.\nBai, baina ez da izan lineala. Garai batean euskal musikagileak hemendik kanpo oso-oso ezagunak ziren. Orain, aldiz, oso konplikatua da. Dena oso atomizatuta dago. Orain, 50 bat urte dituzten musikari oso sendoak dauzkagu, oso onak, baina bultzada bat behar dute. Musikenerekin liburuxka batzuk egingo ditugu orain, nazioartean horietako hiru aurkezteko: Teresa Catalan, Ramon Lazkano eta Felix Ibarrondo.\nAtomizazioa, bultzada falta... Horiek ikusten dituzu nabarmen egungo musika panoraman?\nBai, eta oparotasuna. Baina zer musikaren panorama? Musikaz baino musikez hitz egin beharko genuke. Ez du zerikusirik jazzaren munduak rockarenarekin edo punkarenarekin. Hain gara herri txikia, ahazten zaigu bildu egin behar dugula. Basque Music labela egin beharko genuke; bestela, kanpoan ez zara inor. Konpositore bat, bere partiturarekin, nora joango da? Sistema baten barruan egon behar du, eta sistema horrek lagundu behar dio.\nLehen aipatu dut liburuxkena, eta hori bai da garrantzitsua. Frantzian esaten dute penser la musique. Musikaz pentsatu, musikaz idatzi. Euskal Herrian aldizkari bakarra daukagu: Entzun. Gehiago behar ditugu ikerketa bultzatzeko. Ikerketaren ondorioz eta ikerketari esker musika asko aurrera atera daitezke. Askotan pentsatzen dugu bakarrik musika kontzertuei esker ateratzen dela, eta ez: ekintza oso ezberdinak behar dira.\nLeku handiagoa emanez, oro har.\nBai. Irratietan jartzea behar da, musikaz hitz egitea, mundu akademikoan aztertzea... Prozesu zirkularrak gertatzen dira gero: jaialdietako programatzaileek aldizkariak irakurtzen dituzte, ideiak atera, horiek programatu.\nPobre sumatzen duzu hori dena euskal musikaren esparruan?\nTxiki. Horregatik, txikiak garelako, beste indar batzuk lortu behar ditugu. Ez jokatu Londresen biziko bagina bezala. Dokumentazioa guri dagokigu, baina hezkuntzak ere badu bere zeresana.\nErretiroa heldu zaizu. Zer plan?\nBernardo Atxagari irakurri nion bi zerrenda egin behar genituela: epe motzean lortu nahi dituzun hamar nahiekin bata, eta epe luzekoekin bestea. Hasi naiz, baina oso konplikatua da [barrez]. Deskantsatu, eta tropako beste kide bat naizela ohartzetik hasiko naiz. Mila kontutan jarraituko dut; Donostiako Orfeoiaren batzordean, Euskadiko Orkestran... Eta beste gauza bat ere bai: koaderno txiki baten, orriko ideia bat idazten, musika ikerketarekin lotutakoa. Horri ere helduko diot.\nNondik datorkizu ikerketarako halako pasioa?\nEz dakit. Jakin-mina behar duzu, pazientzia, baina jakituria ere bai, aurretik egin dena ezagutu. Gai izango naiz? Ez dakit, baina lasai hartuko dut. Esaten da askotan nobelista nobela bakar baten idazlea dela, azkenean, beti ari dela gai baten bueltan. Nik nire artxibozain ibilbidea Arantzazuko artxibo zaharrean hasi nuen, eta han badago beste artxibo bat, ia ukitu gabe. Iñakiri [Beristain] hil baino lehen esan nion agian animatuko nintzela. «Hitza hartzen dizut!», esan zidan. Hori ere izan daiteke orain.


WordPress: MySQL bilatu eta ordeztu PHPMyAdmin | erabiliz Martech Zone\nAstelehena, maiatzaren 14, 2007 Igandea, urria 4, 2015 Douglas Karr\nNire orrialdearen diseinuetan aldaketa txiki bat egin dut gaur. Irakurri dut John Chow-ren bloga eta an Problogger-en bloga zure iragarkia argitalpen baten barruan kokatzeak diru sarrerak izugarri handitu ditzakeela. Dean berea ere lantzen ari da.\nDarrenen gunean, irakurleen begien mugimendua besterik ez dela kontatzen du. Pankarta orriaren goialdean dagoenean, irakurleak fokurik egin gabe saltatzen du. Hala ere, iragarkia edukiaren eskuinean dagoenean, irakurleak benetan gainetik kenduko du.\nKonturatuko zara nire etxeko orria garbi mantentzen saiatzen naizela, iragarkiak blogeko mezuetatik kanpo jartzen. Ziur nago hori aldatzeak eta intrusiboago bihurtzeak diru sarrera gehiago ekar lezakeela; hala ere, beti borrokatu dut hori, gehien interesatzen zaizkidan irakurleei –nire hasierako orrialdea egunero bisitatzen dutenei– eragin diezaiekeelako.\nIragarki hau goiko eskuinean jartzearen arazoetako bat hau da: askotan hor kokatzen dut grafiko bat helburu estetikoetarako eta jarioa janzteko eta desberdindu ezazu beste jario batzuetatik. Normalean, eskuineko edo ezkerraldeko irudien zati bat txandakatzen dut mezu honetan:\nOharra: Jende askok horretarako estiloak erabiltzea gustatzen zaie, baina lerrokadurak ez du zure jarioan erabiltzen CSS.\nMezu guztiak eguneratu Bilatu eta Ordezkatu erabiliz:\nMezu guztietan irudi bakarra erraz aldatzeko, nire irudi guztiak justifikatuta daudela ziurtatzeko, erraz egin daiteke eguneraketa kontsulta bat erabiliz MySQLrako PHPMyAdmin-en:\neguneratu table_name set table_field = ordezkatu (table_field, 'ordezkatu_hori', 'honekin_rekin);\neguneratu `wp_posts` set` post_content` = replace (`post_content`, 'ordezkatu_hori', 'honekin_rekin');\nNire arazoa zuzentzeko, "irudia = 'eskuina'" ordez "irudia = 'ezkerra'" ordezteko galdera idatzi nuen.\nOHARRA: Eguneratze hau egin aurretik ziurtatu zure datuen babeskopiak egitea !!!\nTags: mysqlmysql ordezkatumysql bilaketaordeztuSearch Marketingwp_posts\nZer da arrakasta? Eta beste Analytics Jargon bat\nMaiatza 14, 2007 8 at: 46 AM\nItxura ona du, Doug. Zure sarreren jarioa ondo mantentzen dela uste dut.\nMaiatza 14, 2007 6 at: 58 PM\nEskerrik asko Slaptijack! Nire azpitituluen tamaina aldatu dut gaur eta tarte batzuk landu ditut CSSn. Tweakin, tweakin, tweakin!\nMaiatza 14, 2007 11 at: 50 AM\nEskerrik asko gai honi buruzko informazio gehiago emateagatik. Iragarkiak ezkerrera edo eskuinera justifikatuta ikusi ditut aurretik beste webgune batzuetan, beraz, leku ezaguna dela dirudi. Zure iragarkiak ederki isurtzen dira argitalpenaren eskuinean.\nBaliteke etorkizun hurbilean nire iragarkiak justifikatzeko eskuinera aldatzea ere. Interesgarria litzateke horren ondorioz diru sarrera gehiago sortzen den ikustea.\nMaiatza 14, 2007 6 at: 34 PM\nBehin betiko jarraipena egingo diet. Orokorrean inpresioak apur bat jaitsi dira, beraz, diru-sarrerak ere atzeratuta daude. Ikusteko aste batzuk emango ditut! Ziur egongo naiz horren berri emango duzula.\nMaiatza 14, 2007 2 at: 51 PM\nBa al duzu ezer zure aurkibideko orriko iragarkiekin, Doug? Ez nintzen ondo ibili beraiekin.\nOro har, post-iragarkiek (180 eta 250 zabal) eta mezu baten ondorengo iragarkiek (336 zabal) deitu dute arreta gehien.\nMaiatza 14, 2007 6 at: 56 PM\nInteresgarria, Rick. Egia esan, nahastu egin dut eta ez naiz egon iragarkiak orriaren arabera jarraitzea duela astebete inguru arte. Orain arte, ez da klik egin aurkibideko orri nagusian! Begira jarraituko dudan zerbait da.\nMaiatza 15, 2007 2 at: 16 PM\nInteresagatik. Aldatu al dituzu zure txantiloien fitxategiak iragarkiak zure mezuetan bistaratzeko, edo iragarkiaren kokapena kudeatzeko plugin bat erabiltzen ari al zara?\nMaiatza 15, 2007 8 at: 58 PM\nKonbinazio bat erabiltzen dut. Badut PostPost plugin-a idatzi nuen ... baina oraindik ez du benetan behar dudana egiten. Agian etorkizunean kaleratze bat edo bi?\nGainerakoa, nire gaian editatzen dut.\nUztailean 28, 2007 at 3: 35 AM\narazoren bat izan dut bigarrenak "eskuinarekin" mysql-en sartzeko eguneratzeko\nEGUNERATU ivr_data SET RIGHT (TIME, 2) = '00' WHERE RIGHT (TIME, 2)! = '00';\nAug 7, 2007 8: 35 AM\nKaixo Doug. Zure argibideak erabili ditut nire helbide elektronikoa nire WP DB-n eguneratzeko. Xarma moduan lan egin zuen. Eskerrik asko.\nBTW-k Google-rekin egin du topo mezu honekin, "mysql bilaketa erabiliz kontsulta ordezkatu" bilaketan. 3. etorri zen.\nAug 7, 2007 10: 25 AM\nWoohoo! 3. ona da! Badirudi nire webguneak kokapen bikaina lortu duela azken urtean Bilaketa-motoreetan. Ironikoki, Bilatzaileen Blog askoren gainetik kokatzen naiz. 🙂\nDec 9, 2008 5-en: 05 PM\nbadirudi honek hobeto funtzionatuko duela nire mysql-entzat ... ..\nEGUNERATU wp_posts SET post_content = replace (post_content, 'ordezkatu hau', 'horrekin');\n5 urtarrilak 2009 6: 55ean\nHonek niretzat balio zuen\nEGUNERATU wp_posts SET post_content = REPLACE (post_content, 'www.alznews.net', 'www.alzdigest.com');\nbaliteke 'ordeztu' maiuskulaz jarri behar izatea\nNire X Oharra\nOct 7, 2009 2-n: 47 PM\nEskerrik asko, kontsulta honen bila nabil\n4ko azaroaren 2009an, 4: 28an\nEskerrik asko! Nireak tematu egin zuen "ez" aurkitzearen inguruan eta testua ordezkatzen. SQL datu guztiak webgune batetik bestera eramateko erabiltzen nuen. Lan asko aurreztu nuen!\nwalmley webgunearen diseinua\n1 otsailak 2011, 1:37\nDuela gutxi MySQL-ren barruan katea ordezkatu nahi nuen, baina eremuak 2 elementu izan ditzake. Beraz, REPLACE () batean bildu nuen REPLACE () barruan, esaterako:\nORDEZTATU (ORDEZTATU (eremu_izena, "bilatzen ari garena", "lehen instantzia ordezkatu"), "bilatzen ari garen beste zerbait", "bigarren instantzia ordezkatu")\nHau da balio boolear bat detektatzeko erabili nuen sintaxia:\nORDEZTATU (ORDEZTATU (eremua, 1, "Bai"), 0, "Ez")\nHope honetan laguntzen!


Bergara eta Antzuola arteko errepidean "erabateko ausarkeriaz" jokatu izana leporatu dio Oiarbidek aurreko foru gobernuari - Debagoiena - Goiena.eus\nBergara eta Antzuola arteko errepidean "erabateko ausarkeriaz" jokatu izana leporatu dio Oiarbidek aurreko foru gobernuari\nEneko Azkarate 2015-10-22 12:29\nAintzane Oiarbide Bide Azpiegituretako foru diputatuak Antzuola-Bergara errepideko ezponda egonkortzeko lanak egungo Foru Aldundiarentzat, "lehen minututik lehentasunezkoak" izan direla adierazi du. Oiarbidek Gipuzkoako Batzar Nagusietako Bide Azpiegituren Batzordean egin ditu adierazpenok.\nHarago joan da Oiarbide eta aurreko foru gobernuak (Bildu) kontu honetan izan zuen jokabidea kritikatu du: "erabateko ausarkeriaz" eta "arduragabekeriaz" jokatzea leporatu dio, Bergara eta Antzuola lotzen dituen Gi-632 errepideko ezpondaren kudeaketa dela-eta. "Mendi-hegala guztiz ahaztuta egon da urtebetez, bidearen erabiltzaileak arriskuan jarriz", salatu du.\nOiarbide Gipuzkoako Batzar Nagusietako Bide Azpiegituren Batzordean izan da, Antzuola eta Bergara arteko errepidean egiten ari diren lanen inguruan zenbait xehetasun emateko. Bertan azaldu duenez, arazoaren jatorria 2014ko uztailaren 14ean jaso zen arroka jauste batean dago eta, foru diputatuak salatu duenez, urtebete luzez, aurreko foru gobernuak "ez zuen inongo neurririk" hartu aferari irtenbidea emateko. "Ez hori bakarrik, baizik eta denbora honetan guztian entzungor egin dute oposiziotik behin eta berriz egin dizkiogun eskarien aurrean", azaldu du.\nHori dela-eta, esan du Oiarbidek, egungo Gipuzkoako Foru Aldundiarentzat ezpondaren konponketa "lehentasun nagusietako" bat dela, "legealdiaren lehen minututik".\nBide Azpiegituren departamentuaren arduradunak berri eman duenez, egun esku artean dituzten aurreikuspenen arabera obrek beste lau bat hilabeteko iraupena izango dute.\nEzponda konpontzeko lanak aurreko foru gobernuak obra gelditu ostean egiteko dagoen Antzuola-Bergara zatiko proiektu osoaren parte dira. Tarte hau lurraldeko errepide sarea bukatzeko ekimenaren baitan kokatzen da, Gipuzkoako Biribilgunea deiturikoa, legealdiko proiektu estrategikoetako bat Foru Aldundiarentzat.\nAurreko hilean abian jarritako lanak eroritako materiala kentzea, berrezpondatzea eta ezponda apurtu den puntu eta inguruaren egonkortzea dira. Helburua luizi berriak ekiditea da. Horretarako, ezpondaren oinean harri-lubeta bat eraikitzen ari dira eta, goialdean, errefortzu bat ainguratze indartsuekin.\nBerriki, obretan dauden tokia bisitatzen izan zen Aintzan Oiarbide foru diputatua, Antzuolako eta Bergarako alkateekin batera, Beñardo Kortabarria eta Juan Jesus Alberdi, hurrenez hurren.


Zabalgarbi - Ezkerraldeko eta Meatzaldeko Mankomunitatea\n2017ko azaroan, Mankomunitatea 41 urte bete zituen gure herriko toki-administrazioan. Bere bizitzaren zehar, sortu zen helburu sozialaren ondorioz, hiri-hondakinen tratamenduari lotuta dagoen problematikarekin kontaktuan etengabe egon da.\nBere jarduera urte haietatik hedatzen da, 70ko hamarkada erdialdetik, noiz gehienezko hiri-hondakinen tratamendua isurpena bereizi barik egiten zenean, birziklatu gabe, toki “egokietan” haien “orografia egokiarengatik” eta bere urruntasuna biztanleria muinetatik, gaur egungo sistemaraino, non legeria eta europar, nazional, autonomiko eta toki-arautegia, hiri-hondakinan ekoizten diren momentutik, zorrozki arauten dute ordena guztiak.\nGaur egun hiri-hondakinak arautzen duten arautegia behartzen du. Lehen-lehenik, gure hondakinak daukaten baliabide guztiak erabat aprobetxatzea, bere murrizketa (prebentzio) sustaten. Bigarrenik, osatzen duten materialen ustiapena, haien berrebilketa eta birziklapenaren bidez. Eta, hirugarrenik, aipatu diren lanen erregaiaren gainerako frakzioko edukieraren ustiapena. Gainera, berrierabili, birziklapen eta balorizazio energetiko lan guztiak ingurunerako eta gizatiar osasunerako arriskurik gabe burutu behar dira.\nHau guztia, hierarkiara argi batera erantzuten du politikak inspiratsen dituzten pintzipio eta Europan legez ezarrita dagoen hondakinen kudeaketan. Orden hierarkikoa hurrengoa da:\nb) Berrierabiltzeko prestakuntza\nd) Beste motako balorizazioa, balorizazio energetikoa barne\nOrden hierarkiko honetan ahokadura perfektua aurkiten biriklatutak edo berriz erabilita ezan ezin diren hiri-hondakinen balorizazio energetikoa.\nJarraian, ZABALGARBIko datu labur batzu ematen ditugu, bidaltzen horri honeko erabiltzaileei haien ESTAKETA atalari, non informazio zehaztuagoa aurkituko dutenean ZABALGARRI Proiektuari buruz\nHelbidea: Artigas Bidea, 10\nTelefonoa: 94 415 52 88\nSustatzailea: Zabalgarbi, S.A.\nBizkaiko Foru Aldundia: 20%\nEnergiaren Euskal Erakundea: 10%\nEzkerraldeko eta Meatzaldeako Mankomunitatea: 5%


MERCABILBAOK ETA BILBOKO PORTUAK FRUIT ATTRACTION AZOKARA BIDAIATUKO DUTE, NAZIOARTEKOTZE ESTRATEGIA FINKATZEKO HELBURUZ\nBilboko Portuko Agintaritzak eta Mercabilbaok berriro hartuko dute parte batera Fruit Attraction Azokan, nazioarteko fruta eta ortuari ekoizpenaren ordezkaritza zabalena jasotzen duen nekazaritza sektoreko ekitaldi nagusian. Urriaren 22tik 24ra egingo da IFEMAn (Madril). Lankidetza horren bitartez nazioartekotze estrategia balioan jarri gura da, Penintsula iparraldeko nekazaritzako produktuak eta fruta inportatzen eta esportatzen dituen Elikadura Hub gisa.\nBi erakundeek urteak daramatzate lankidetza estuan, beste batzuen artean Hego Afrikatik, Hego Amerikatik eta Amerika Erdialdetik merkantzia sartzeko fluxuak handitzeko aukera ematen dien estrategiaren bidez. Horrez gain, frutak eta ortuariak Europara eta Penintsulako gainerako lekuetara berbidaltzeko gaitasuna ere ematen du. Horrela, Mercabilbaok eta Bilboko Portuak dauden sinergiak baliatzen dituzte, kargatzaile berriak erakartzeko.\n2018an, fruten eta ortuarien Bilboko Portuko trafikoa 157.000 tonakoa izan zen, aurreko ekitaldian baino %16 gehiago; eta urte honetako urtarriletik abuztura, hazkundea %23koa da jadanik. Bilboko portuak eta bere operadoreek fruten eta ortuarien sektoreari ematen dizkioten abantaila nagusiak hauek dira:\n24 orduko Muga Ikuskaritza puntua, gaitasun hauek dituena: PIF, Deskarga portua, PED, PED/PDI, Radioaktibitatea, RAH eta PPI\nEdukiontzi eta roro terminalak.\nReefer konexioak edukiontzien terminalean.\nTenperatura kontrolatua duten biltegiak, produktu hoztuentzat eta izoztuentzat.\nOperazioen koordinazioa, merkataritza elektronikorako e-puertobilbao gure plataformaren bitartez, ahalik eta arintasun handiena izateko.\nMercabilbao, penintsula iparraldeko elikadura hub-a, Portutik 20 kilometrora\n“Brexit proof port”\n2018an, Mercabilbaoren komertzializazioa 253.900 tonatik gorakoa izan zen, eta horietatik 225.258 tona frutak, barazkiak eta ortuariak izan ziren, kopuru historikoa.\nMercabilbaok duen kokagune estrategikoa dela eta, Paris-Hendaia-Madril ardatzak bat egiten duen puntutik oso gertu, Kantaurialdeko autobiaren ondoan, eta lotura zuzenarekin autobide sarearekin, Bilboko Portuarekin batera leku ezin hobean dago nazioartekotze estrategia eraginkorra eta kalitatezkoa aurrera eraman ahal izateko. Abantaila lehiakorra da ortuarien eta fruten sektoreko operadoreentzat, baliabideen, ekonomiaren, denboraren, dauden azpiegituren edo biltegi logistikoen ikuspegietatik.\nMERCABILBAO GERO ETA KUDEAKETA EREDU JASANGARRIAGORANTZ DOA AURRERA, 2018AN 253.900 TONA KOMERTZIALIZATUZ\nKudeaketan gardentasuna eta etika izatean, ingurumenaren aurreko errespetuan eta kontsumo arduratsuaren sustapenean oinarrituta, Mercabilbaok etorkizunari begira hasi du 2018-2021 ziklo estrategikoa, gorantz doazen jarduera emaitzekin. Horrela, 2018. urtearen amaieran, komertzializazio bolumena 253.951 tonakoa da, aurreko ekitaldian baino %2 gehiago.\nSektoreka, fruten eta ortuarien salmentak gorantz jarraitzen du, 225.258 tonako komertzializazio bolumena lortuz, hau da, aurreko ekitaldian baino %2,66 gehiago. Frutei dagokienez, azpimarragarriak izan dira platano, aguakate eta mango salmentak, %59,69ko, %34,81eko eta %32,77ko igoerarekin, hurrenez hurren, 2017arekin alderatuz. Ortuarien alorrean, kalabazaren, alberjiniaren eta tomatearen kontsumoak gora egin zuen, %5,89, %5,56 eta %4,8, hurrenez hurren. Iaz komertzializatutako fruta eta ortuari guztietatik, parte handiaren jatorria estatukoa izan zen (%87 inguru) eta gainerakoa inportatutakoa.\nArrainaren, itsaskiaren eta izoztutako itsasoko produktuen merkatuari dagokionez, 25.407 tona merkaturatu ziren, 2017an baino %5,77 gutxiago. Horrela, arrainak %6,52ko jaitsiera izan zuen, itsaskiak %1,05ekoa eta izoztutako produktuek %7,91. Biztanleen erosketa eta kontsumo ohituren aldaketak ere izan du eragina jaitsiera horretan. Azpimarratzekoa da Bizkaiko Golkoko portuak direla, oraindik ere, arrain fresko hornitzaile nagusiak, eta euren atzetik, Galizia. Itsaski gehiena, berriz, Galiziako portuetatik dator.\nFruten eta ortuarien, eta arrainen, itsaskien eta izoztutako itsasoko produktuen sektoreen prezioak antzekoak dira aurreko urteekin alderatuta.\nElikadura orokorreko produktuak, arrautzak, haragia, esnekiak eta elikagaiak orokorrean barne hartzen dituen sektore anitzari dagokionez, 3.285 tona komertzializatu zituen, aurreko urteetako joerarekin jarraitzen duen zifra, %0,5eko jaitsiera arinarekin.\nMercabilbao modu formalean eratu zenetik 50 urte baino gehiago eta errendimendu osoz ari denetik 47 urte igaro direnean, gaur egun merkatuak mila langile baino gehiago ditu, %100etik gertu dagoen okupazioa du eta ehun enpresa baino gehiago ari dira 13 hektareako azaleran. 2018ko abenduaren 31ko datarekin, Elikadura Unitateak 654.645 ibilgailu jaso zituen.\nDuela denbora gutxi martxan jarri den 2018-2021 Plan Estrategikoaren bitartez, Mercabilbaok ingurumenarekin, herritarren kontsumo arduratsuaren sustapenarekin, kudeaketa gardenarekin eta Penintsula iparraldeko elikagai galkorren despentsa handienaren garapen sozioekonomikoarekin gero eta merkatu eredu jasangarriagoan oinarrituta begiratzen dio etorkizunari.\nMercabilbaok herritarren kontsumo arduratsuan ardura duen eta hori bultzatu behar duen eragile gisa, aurrera jarraitzen du alperrik galtzen diren elikagaien bolumena murrizteko esfortzuekin. Horretarako, parte hartze aktiboa du elikagaien aurrezpenerako kontzientziazio kanpainetan, Bizkaiko Elikagaien Bankuarekin aritzen da, instalazioetan biltegi bat lagaz, soberan dauden elikagaiak modu arinagoan banatu ahal izan daitezen, gizarte jantokiei eta laguntza zentroei, besteak beste. 2018an Mercabilbaok 494 tona genero eman zituen, hau da, erakundeak jasotako guztiaren %21,23. Azpimarratu behar da, gainera, barrutian lan egiten duten 27 enpresa Elikagaien Bankuarekin lankidetzan aritu direla. Aldi berean, Elikadura Unitateak hondakinen bilketa selektiboak egiten ditu, animalien merkatura zuzenduta.\nIldo horretan, Mercabilbaok elikadura osasungarriaren garrantzia ikusgai bilakatzeko apustua egiten du, arrain, fruta eta ortuari zentzumen tailerren bitartez, ikasleei zuzenduta, eta baita profesionalek eta gizarteko beste kolektibo batzuek bertara egiten dituzten bisitei zuzenduta ere. 2018an 83 ikastetxeko 1.884 ikaslek hartu dute parte zentzumen tailer horietan. Gainera, Mercabilbao, Eusko Jaurlaritzako Osasun Sailarekin batera, bizitza osasungarriko ohituren gaineko ekimenean parte hartu du, Euskadin haurren obesitatea prebenitzeko estrategia bat sortzea ekarri duena. Ekimenen marko berean aopa beharra dago Mercabilbaok “5 al día Fundazioan” parte hartzen duela, egunero fruta eta barazki freskoak kontsumitzea sustatzeko.\n3S izenekoekin “Zaporetsua, Segurua eta Osasungarria” agerian jarri den bezala, Mercabilbaok gizartearekin duen erantzukizunak elikagai barrutia gainditzen du. Kudeaketa, kontrol eta garapen politikak, merkatuak herritarren eguneroko bizitzan parte hartzera daude zuzenduta. 2018an gastronomiarekin, kirolarekin, eguneroko jarduketan euskararen finkapenarekin eta elkartasunarekin erlazionatutako ekitaldietan hartu zuen parte, besteak beste.\nBirziklapenaren aldeko apustua\nDuela 10 urte baino gehiagotik merkatuak garbiketa zerbitzuaren kudeaketa integralaren eta instalazioen higiene-osasun baldintza onenak bermatuko dituen hondakinen kudeaketaren aldeko apustua egiten du, bertako eguneroko jarduera behar bezala gauzatuko dela bermatzeko. Horregatik, Mercabilbaok estrategia eraginkorrak bultzatzen ditu hondakinen bilketa selektiboan, horrela birziklapen kuotak eta balorizazioa handitzeko.\nHorrela, sortutako hondakinen gainean lortutako birziklapen ehuneko osoa %38,50ekoa izan zen 2018an, aurreko ekitaldian baino %2,47 gehiago. Igoera horren arrazoia, paper eta kartoi, egur, eta fruta eta barazki organiko gehiago bildu zela izan da. Horrez gain Mercabilbaok berriztatu egin zituen garbiketa zerbitzua eta hondakinen kudeaketa osatzen duten ibilgailuak. Ondorioz, bilketan teknika aurreratuenak dituen eta ingurumena errespetatzen duen flota modernoagoa dauka.\nKalitatezko kudeaketa aurreratuari eta gizarte balioaren aldeko apustu irmoari dagokionez, 2018an, EUSKALITek, Eusko Jaurlaritzak bultzatutako fundazioak, emandako kudeaketa aurreratuaren diploma lortu zuen. Diplomaren xedea Euskadiko kudeaketa jardunbide onenak aintzatestea da.\nFRUTA ETA BARAZKIENTZAT MERKATU BERRIEN BILA JOANGO DIRA BERLINERA BILBOKO PORTUA ETA MERCABILBAO\nBilboko Portuko Agintaritzak eta Mercabilbaok fruta eta barazkien trafiko berriak erakartzeko dituzten abantailak azpimarratu nahi dituzte Fruit Logisticen, sektoreko Europako azoka nagusian. Otsailaren 6tik 8ra egingo da Berlinen.\nBi erakundeak batez ere Hego Amerikako eta Erdialdeko Amerikako merkatuei zuzenduko zaizkie, eta erakutsiko diete zer abantaila dituzten azpiegituretan eta zerbitzuetan fruta eta barazkiak Europara eta penintsula osora eramateko, errepideko garraioaren ordezko aukera gisa.\nBILBOKO PORTUAK ETA MERCABILBAOK FRUIT ATTRACTION AZOKARA BIDAIATUKO DUTE, EUREN NAZIOARTEKOTZE ESTRATEGIAN AURRERA EGITEKO\nNazioarteko azoka Madrilgo IFEMAn egingo da urriaren 23tik 25era.\nParte hartu aurreko egunetan zenbait lan jardunaldi egingo dituzte Hego Amerikako eta Erdialdeko Amerikako enpresen hogeita hamar arduradunekin.\nHelburua, frutak eta ortuariak Europa iparraldera eta Penintsula bertara berbidaltzeko eta Hego Afrikatik, Hego Amerikatik eta Erdialdeko Amerikatik generoa ekartzeko estrategia bateratuaren abantailak balioan jartzea da.\nMERCABILBAO BURU BELARRI INPLIKATUKO DA ASTE NAGUSIKO TXIKIENEN PROGRAMAZIO GASTRONOMIKOAN\nAurtengo berrikuntza, hornidura merkatua Txikigunean egongo dela da, fruta broxeta tailerrak eskainiz Aste Nagusiko asteartean eta ostegunean\nBeste urte batez, Mercabilbaok Bilboko Konpartsak elkarteak Makilaren Kofradiarekin batera antolatzen duen “Euskal Txiki Master”-ean lagunduko du, Areatzako Pasealekuan egingo den Lehiaketa Gastronomikoaren barruan.


Pelagio II.a - Wikipedia, entziklopedia askea.\n63. Aita santu\n579ko azaroaren 28a - 590eko otsailaren 7a (egutegi gregorianoa)\n← Benedikto I.a - Gregorio I.a →\nErroma, 590eko otsailaren 7a (69/70 urte)\nPelagio II.a (Erroma, 520 - † ibidem., 590eko otsailaren 7a) Eliza Katolikoaren 63. Aita Santua izan zen 579 eta 590 urteen bitartean. Bere agintaldian bisigodoak katolizismora aldatu ziren. Izurriteak hil zuen.\nWikimedia Commonsen badira fitxategi gehiago, gai hau dutenak: Pelagio II.a\nOrriaren azken aldaketa: 11 martxoa 2021, 23:20.


Maskaren erabilera orokorturantz | Gizartea | Berria\nHiru pertsona maskarak jantzita, joan den astean, Orion (Gipuzkoa). JON URBE / FOKU Tamaina handiagoan ikusi\nMaskararen erabilera geroz eta ohikoagoa da, batik bat, koronabirus kasuak nabarmendu diren tokietan, baina herritarren artean erabilera oraindik ez dago orokortuta. Hala ere, badirudi joera aldatu egingo dela. Hego Euskal Herrian maskara derrigorrean erabili behar izatea geroz eta gertuago dago, nahiz eta segurtasun distantzia mantendu. Ipar Euskal Herrian, oraingoz, 11 urtez gorakoek erabili behar dute nahitaez maskara, baina, soilik, garraio kolektiboetan, museoetan eta monumentuetan. Gainontzeko leku publikoetan maskara erabiltzea gomendatuta dago. Halere, Emmanuel Macron Frantziako presidenteak ohartarazi du abuztuaren 1etik aurrera maskara jantzi beharko dela leku itxietan. Gainera, hala nahi duten herritarrek PCR proba bat egiteko aukera izango dute.\nNafarroako Gobernuak gaur onar dezake maskara nahitaez erabiltzeko araua. Birusaren agerraldi berrien ostean, barne prozesu bat abiatu zuen Osasun Sailak, eta kanpoko aholkulari batzuekin ere hitz egin dute. Are, baliteke beste neurri batzuen berri ere ematea. Jaurlaritzak ere esku artean du arau berbera ezartzea. Nekane Murga Osasun sailburuak jakinarazi du neurri sorta bat aztertzen ari direla, eta maskaren erabilera orokortua horietako bat dela. Hala ere, erantsi du «zehaztasunez» ikertu nahi dutela: «Egoera epidemiologikoak justifikatzen dituen neurriak jarri nahi ditugu, baina baita prebentziozkoak eta egoerak okerrera egitea eragotz dezaketenak». «Analisi sakon bat» egiten ari da Osasun Saila, eta sailburuak nabarmendu du aste honetan aurkeztuko dituztela horren ondorioak eta haien harira ezar daitezkeen neurriak.\nGobernuek ez ezik, foru aldundiek eta udalek ere geroz eta beharrezkoagotzat jotzen dute maskarak erabiltzea. Eider Mendoza Gipuzkoako Foru Aldundiko bozeramailearen ustez, prebentzio neurriak direla eta, herritar batzuk «erlaxatu» egin dira. Gogorarazi du herritarrek maskara erabili behar dutela metro eta erdiko distantzia mantentzen ez denean, baina aitortu du ez dela egiten. Beraz, dei egin die herritarrei: «Eusko Jaurlaritzak beste neurriren bat hartu aurretik, indarrean dauden arauak betetzeko erantzukizuna eskatzen dut». Eudel Euskal Udalen Elkarteak ere ohartarazi zuen maskarak erabili behar direla, eta, hain zuzen, udal batzuek gogoan izan dute haren esana. Juan Mari Aburto Bilboko alkateak eskatu du maskara «babes indibidualerako» erabiltzeko, izurritea gainditzen lagundu dezakeela iritzita.\nKasu positiboak: 42\nEusko Jaurlaritzak eta Nafarroako Gobernuak azken kasuen berri eman zuten atzo. Guztira, 42 positibo berri atzeman dira Hego Euskal Herrian, herenegun baino bederatzi gehiago. Hildakorik ez da egon. Murgak eskainitako datuen arabera, Araban bi kasu erregistratu dituzte. Bizkaian, berriz, 11 atzeman dituzte, eta horietatik sei, Bilbon. Herenegun ere 11 positibo jaso zituzten hiri horretan, baina azaldu zuten ikertzen ari direla zein den kasu horien sorburua; oraingoz, ez dago berri gehiagorik. Gipuzkoan hamalau dira kasu berriak, eta horietatik sei Tolosan atzeman dituzte. Osasun sailburuak ohartarazi du Ordiziako agerraldiarekin lotura dutela, eta inguruko herrietan «adar posibleak» aztertzen ari direla. Guztira, 75 dira agerraldi horri lotutako positiboak. Gipuzkoako Foru Aldundiak ere ohartarazi du gizarteratzeko baliabideen sarean sei positibo atzeman dituztela, eta fokuaren sorrera prestakuntza gela batean dagoela.\nNafarroan, beste hamazazpi positibo egon ziren atzo. Horietako batzuk aurrez identifikatuta zeuden agerraldiekin daude lotuta: Iruñeko sanferminetan eginiko gosari batekin. Bi dira berriak, eta dagoeneko 23 dira agerraldi horrekin harremana duten positiboak. Beste lau Iruñerriko fokuarekin daude lotuta, eta guztira zortzi identifikatu dituzte. Are, azken positiboetako zazpik harremana dute beren artean, familia ingurukoak baitira. Azken laurak ez daude aurretiko agerraldiekin lotuta. Gainera, Tuterako agerraldiarekin harremana duen positiborik ez da egon; 37 dira kasuak.\nCOVID-19aren kasu berrien agerpenarekin, oro har, kezka areagotu egin da azken egunotan; adibidez, Azpeitian (Gipuzkoa). Udalak adierazi du «kezkatuta» dagoela asteburuetan gertatzen ari den jende pilaketekin, eta, nahiz eta neurriak adostu tabernariekin, ez dela «nahikoa» izan. Egoera aztertu eta neurri berriak hartuko ditu aste honetan. Are, erantsi du ezin daitekeela ahaztu osasun larrialdia dagoela oraindik, eta guztien ardura dela neurriak hartzea. «Guztion osasuna dago jokoan, egizu zugatik eta herritar guztion osasunagatik».


Nerea Loiola: "Ezin duzu sentimendurik gabeko istorio bat idatzi" - Urola Kostako Hitza : Urola Kostako Hitza\nNerea Loiola: "Ezin duzu sentimendurik gabeko istorio bat idatzi"\nHarri bat poltsikoan haurrentzako liburua argitaratu du Zarauzko bizilagun Nerea Loiolak (Deba, 1985), idazle gisa kaleratzen duen lehena. Bere seme zaharrenak "oparitu" zion ipuina idazteko ideia, eta istorioak segurtasun gabeziaren inguruan hausnartzeko bide ematen du.\nNerea Loiola ‘Harri bat poltsikoan’ liburuarekin. (Dorleta Agiriano Lai)\nHarri bat poltsikoan da zure lehen lana idazle bezala. Nola bururatu zitzaizun istorioaren ideia?\nDena hitz baten inguruan laburbiltzen da: Andoni. Nire seme zaharrena da. Berak oparitu zidan ideia, liburuan azaltzen den pasarte bat nire aurrean gertatu zitzaiolako. Pasarte hori ikusi nuenean, zerbait piztu zen nire barruan.\nAndoniri, kaletik goazenean, gure pausoei arauak jartzea gustatzen zaio: “Ama, ezin ditugu baldosa gorriak zapaldu”, edo “ama, marren artetik joan behar dugu”. Behin, zebrabide luze bat zeharkatzera gindoazela, zera esan zidan: “Ama, ezin dira marra beltzak zapaldu, eta beste alderaino iristen banaiz hegoak aterako zaizkit”. Orduan, besoak zabaldu zituen eta hantxe joan zen.\nHori izan zen abiapuntua, beraz.\nHori ikusi nuenean, zerbaitek eragin ninduen. Berak arratsaldea lagunekin jolasten pasatu zuen bitartean, ni ideiak makinatzen eta ipuina sortzen hasi nintzen. Etxera iristean, Andoniri kontatu nion ordura arte bururatutako guztia, eta asko gustatu zitzaion.\nGauean berriro kontatzeko eskatu zidan, eta orduan pentsatu nuen agian hor bazegoela zerbait. Bikoteari komentatu nion, eta idaztera animatu ninduen. Ordura artekoa idatzi nuen, eta honela hasi zen liburuaren sortze prozesua. Idazten eta istorioa biribiltzen nindoan heinean, Andoniri erakusten nizkion pasarteak. Ia-ia bere izenak ere agertu beharko luke liburuaren egile gisa.\nZer garrantzi dauka ipuinak haur batentzat? Zer funtzio bete dezake?\nIpuin batek oso funtzio desberdinak izan ditzake. Alde batetik, ipuin batzuk haurrei lagun diezaiekete egoera konplexuetan. Azkenean, liburuek errealitate bat fikzio gisa islatzen dute, errealitate horri forma ematen diote, eta hori nola kudeatu erakusten dute. Ipuinak tresna indartsuak dira haurrei laguntzeko. Haurren pentsamendua ez da helduena bezalakoa, ez baita hain abstraktua. Beraz, esku artean, paperean, zerbait erreala izateak, irudi eta guzti, asko lagun diezaieke.\nBestetik, ipuinen funtzioa entretenitzea ere bada. Gozatzea, hain zuzen ere. Gure etxean gauero irakurtzen dugu haur literatura, irakurtzea gozatzea delako niretzat, eta nire umeentzat ere hala izatea nahi dudalako. Sormena eta irudimena ere hor daude.\nBeraz, bi alde hauek daude ipuin baten barruan bateratu daitezkeenak. Nire kasuan, nahi gabe edo ez, bateratu dira. Liburua idazten hastean, ez nuen pentsatu zerbait lantzeko liburu bat idatziko nuenik, baina azkenean hala izan da. Ezin duzu sentimendurik gabeko istorio bat idatzi. Sentimenduak daude sentimenduak sortzeko, eta hori nahitaezkoa da.\nZer transmititu nahi izan duzu zure liburuaren bidez? Zein gai lantzen dira?\nIstorioaren hasieran, segurtasun gabezi egoera baten aurkitzen da Xana (istorioko protagonista), bere burua maitatu ezinik. Nahiko egoera ohikoa da, haurren zein helduen artean. Orduan, errealitate hori pixka bat fikzio bihurtu dut, istorioa irakurleak espero ez duen leku batetik bideratuz. Uste dut askotan helduok izaten garela haurrei segurtasun gabezi horiek eragiten dizkiegunak. Nahi gabe eta beren hobebeharrez ari garelakoan egin ohi dugu, gure maitasun guztitik. Baina babestu eta lagundu nahi horretan, askotan ez diegu uzten bizitzen eta gauza asko egiten. Gero, horrek sortzen dizkie segurtasun falta horiek. Beraz, nire liburuaren bidez, Xanak haurrei zerbait erakustea nahi izan dut, baina baita haur horiei ipuina irakurriko dieten helduei ere.\nZure liburuarekin batera, Erein argitaletxeak aurkeztu dituen haurrentzako beste liburuetan ere gai mamitsuak lantzen dira: bullynga eta segurtasun edo autoestima falta, besteak beste. Garrantzitsua iruditzen zaizu haurrekin gai hauek lantzea? Nola lor daiteke ipuin baten bidez?\nHaurrak babesteko joera dugu helduok. Erori egiten dira eta altxa egiten ditugu, negar egiten dute eta ez egiteko esaten diegu, egoera eta sentimendu negatiboak saihestu eta zoriontsu izatea nahi dugulako. Baina uste dut txikitatik min hori onartu behar zaiela, bai min fisikoa, bai emozionala. Handitzen diren heinean, min emozional horren abanikoa handitu egiten da: bullynga, segurtasun gabezia, lotsa, beldurra…\nGarrantzitsua da sentimendu horiei izena jartzea eta azaleratzea, izan positiboak, izan negatiboak. Liburuek horretarako aukera polita ematen dute. Egoera deseroso edo mingarri baten aurkitzen bazara, zuzenean zurekin hitz egiten badut eta nola sentitzen zaren eta zer egin beharko zenukeen esaten badizut, agian harresi moduko bat sortuko da gure artean. Ez duzu egoera onartuko.\nHaurrei ere berdina gertatzen zaie. Baina ondoan istorio bat jartzen badiezu, non protagonista beste bat den eta bere egoera berdinean dagoen, protagonista horren lekuan jartzea lortzen dute. Hausnartu eta liburuak islatutako bide horretatik ikasten dute. Beraz, ipuinak oso tresna politak iruditzen zaizkit, baina ahozko komunikaziotik hasi behar genukeela uste dut.\nLiburua marrazkiekin jantzita dago. Nolakoa izan da elkarlana ilustratzailearekin?\nAskotan idazleei egiten zaizkie elkarrizketak, eta ilustratzaileak ahaztu egiten dira. Nire liburua ez litzateke ezer irudi horiek gabe: Rocio Irigoienek sekulako lana egin du. Elkarlanean aritu gara eta iruditzen zait liburuaren esentzia oso ondo irudikatu duela. Oso gustura nago gure elkarlanak eman duen emaitzarekin.\nIdazle moduan, baduzu beste proiekturik buruan?\nProiektu bat hasia nuen eta orain berriz ere horri heltzeko ilusio handiarekin nago. Harri bat poltsikoan lanaren prozesua oso polita izan da, ilusio handiarekin bizi izan dut, eta orain ere gogotsu nago. Haurrez inguratuta nago etxean eta sortzeko gogo handia dut.


Azaroaren lehenean Ford Indiak Fagor Arrasateko blanking line berri bat inauguratu zuen Channai-n duen lantegian . - Fagor Arrasate\nAzaroaren lehenean Ford Indiak Fagor Arrasateko blanking line berri bat inauguratu zuen Channai-n duen lantegian .\nFord Indiako lehendakaria den Michael Bonehamek inauguratu zuen, hain zuzen ere.\nBlanking lineak 600 Tm-ko prentsa mekaniko bat du eta 2000mm-ko zabalerako bobinak eta gehienez 27 Tm-koak prozesa ditzake. Horretaz gain, lineak 500mm-ko piezak ebaki eta pilatu ditzake minutuko 70 pieza arterako abiaduran.\nHilabete honetan zehar bigarren linea bat ere hartu da. Honek, 800 Tm-ko prentsa du eta hurrengo urtean Fordek Indian duen lantegi berrian instalatuko da, Senand-en.\nAipatutako bi linea blanking hauek eta orain dela gutxi hornitutako proba hidraulikoetarako bi prentsak kontuan hartzen baditugu, Ford Indiarako egindako lan hauengatik 18M€ fakturatuko dugula esan genezake.\nInformazio gehiago behar izanez gero jarri harremanetan Javier Torresekin


Gasteizko musika bandak 'Gaurko zinemako musikaz' osatutako errepertorioa joko du | El Correo\nZurekinGasteizko musika bandak 'Gaurko zinemako musikaz' osatutako errepertorioa joko du\nGasteizko musika bandak 'Gaurko zinemako musikaz' osatutako errepertorioa joko du\nFélix Linaresek aurkeztuko du zikloa\nSERGIO EGUÍA Martes, 14 noviembre 2017, 23:01\nUdal Musika Bandak 'Gaurko zinemako musikaz' osatutako errepertorioa joko du, Crescendo abesbatzak eta Araba abesbatza lagundurik; Félix Linaresek aurkeztuko ditu film hauen soinu bandak, zineman duen esperientzia eskainiz: '800 balas', 'Pos eso', 'Ocho Apellidos Vascos', 'Himno BSO Spirit', 'Hércules', 'Alatriste', eta 'El guardián invisible' filmeko musikaren erabateko estreinaldia.\nKultura, Hezkuntza eta Kirol zinegotzi Estíbaliz Cantok, bandaren zuzendariondoko Iker Olazabalek, Crescendo abesbatzako zuzendari Inma Arroyok eta Araba abesbatzako zuzendari Aitor Sáez de Cortazarrek aurkeztu dute prentsaurrekoan.\nBandak azken 15 urteetan egindako filmak hartu ditu kontuan. Zineman egindako lanagatik zenbait sari lortu duten hiru konpositore gazteren musika lagun, publikoak melodia eta erritmo ezagunez gozatuko du, beste batzuekin harritu egingo da, zineman ikusitako irudiak eta istorioak gogoratuko ditu, edo berriak ezagutuko. Barre egin, irudikatu, hunkitu, sentitu, poztu eta tristetzeko kontzertua izango da, eta, azken batean, agertokira igoko diren 125 kantariez eta 43 musikariz gozatzeko.\nUdal Bandaren lehen abonamendu-denboraldiak harrera ona izan du, 394 abonamendu saldu baitira. Hurrengo kontzertua abenduaren 13an izango da: 'Symphonic Metamorphosis', Saint-Saëns-en musika inspirazio iturri duen kontzertu sinfonikoa, J.R. Pascual-Vilaplanak zuzendutakoa.\nAldundiak Neguko Bidezaintza Plana indartuko du, elurra kentzeko 6 kamioi berririekin Esleitu dira Txagorritxun AUOaren ondoan 182 lekuko aparkaleku berria egiteko lanak


Eskularruak, beharrezkoak dira kalean eta supermerkatuan? | Consumer\nAdituek diotenez, koronabirusetik babesteko, ez da beharrezkoa gure irteeretan eskularruak erabiltzea, baina egokiak dira leku batzuetan (pandemia baino lehen bezala)\nEtxetik ateratzen garen bakoitzean, ez dugu maskaraz eta gel hidroalkoholikoaz ahaztu behar, batez ere eskuak urez eta xaboiz garbitzeko aukerarik ez badugu. Baina eskularruak? Beharrezkoak dira? Osasun arloko agintari eta profesionalek diotenez, koronabirusetik babesteko, ez da beharrezkoa erabiltzea, baina egokiak dira leku batzuetan, eta nahitaezkoak izan beharko lukete. Hurrengo lerroetan azalduko dizugu non erabili behar dituzun zure irteeretan eta zergatik.\nDakigun bezala, SARS-CoV-2 kutsatutako pertsonen jariaketen bidez transmititzen da. Batez ere, 5 mikra baino gehiagoko arnas tantak ukituz gero. Tanta horiek eztularen, doministikuen edo kanporatzeen bidez kanporatzen dira, eta bi metroko distantziara transmiti daitezke. Baina jariaketa horiekin kutsatu diren eta, ondoren, ahora, sudurrera edo begietara eramango gaituzten eskuak edo objektuak ere kutsa daitezke.\nOsasun Ministerioaren informazio berrienaren arabera, azterketa batean egiaztatu da koronabirusak kobrezko, kartoizko, altzairu herdoilgaitzezko eta plastikozko gainazaletan 4, 24, 48 eta 72 ordu dituela, hurrenez hurren, 21-23 ºC-an eta %40ko hezetasun erlatiboarekin. Beste ikerketa batean, berriz, 22 ºC-an eta %60ko hezetasunean, papera, papera edo musuzapia erabiliz hiru ordu igaro ondoren, birusa ez da detektatu.\nHorregatik, pertsona askok, maskarez gain, eskularruak ere erabili behar izaten dituzte, kutsa ez daitezen. Hala ere, zenbait adituk azaldu dutenez, ez da populazioarentzat gomendagarria, oso esparru zehatzetatik kanpo.\nEskularruak erabili: non bai\nErabili eta botatzeko eskularruak “esanbidezko adierazpena dagoenean soilik erabili behar dira, eta beharra amaitu bezain laster kendu behar dira”. Espainiako Medikuntza Prebentibo, Osasun Publiko eta Higienearen Elkarteak (SEMPSPH) zehazten ditu. Zentzu berean hitz egiten du Gemma del Caño farmazeutiko eta elikagai-segurtasuneko adituak: “Eskularruak ekintza puntualetarako bakarrik dira”.\nBeste inoiz? “Besterik ez. Eskularruak gure eskuak balira bezala erabiltzen baditugu, zikinak egongo dira gure eskuak dauden bezala, edo ia okerrago, benetan existitzen ez den garbitasun- eta segurtasun-sentsazioa ematen baitigute”, adierazi du adituak. “Inola ere ezin dugu aurpegia eskularruekin ukitu, mugikorra eskularruekin erabili… ekintza puntualera mugatu behar ditugu, besterik egin gabe”, azpimarratu du.\nAdierazpenetako bat garraio publikoan izan behar luke. “Metroan sarreran jarri eta irteeran kendu behar ditugu”, esan du Del Cañok. Eta, bestetik, autozerbitzuko dendetan, hala nola supermerkatuetan, non herritarren % 70 kezkatzen baitu kutsatzeak, El CoCo elikadura-produktuen analisiaren aplikazioak berriki egindako inkesta baten arabera. Baina beharrezkoa ote da eskularruak jantzita egotea dendara sartzen zarenetik?\nNoiz erabili eskularruak supermerkatuan\nMerkataritzako Estatu Idazkaritzak argitaratutako ‘Merkataritza-sektoreko establezimenduetarako jardunbide egokien gidak’ dioenez, “behin bakarrik erabiltzeko eskularruak erabiltzea gomendatuko da autozerbitzu-eremuetan, beti eskuragarri egon beharko baitute”. Beste puntu batean, berriz, esaten da autozerbitzuko fruta eta barazkien kasuan, produktua garbitzeko eta tratatzeko eta erabili eta botatzeko eskularruak erabiltzeko gomendioak jarraitu beharko direla.\nOsasun Ministerioaren arabera, erabili eta botatzeko eskularruak erabiltzea komeni da, orain arte bezala fruta eta barazkiak aukeratzeko. Del Caño enpresak ere beharrezkotzat jotzen du “fruta eta barazki gisa produktu estali bat aukeratu behar dugunean, baina ekintzaren ondoren jarri eta kendu egin behar dira”.\nEspainiako Medikuntza Prebentiboaren, Osasun Publikoaren eta Higienearen Elkartea, berriz, haratago doa, eta gomendatzeaz gain, eguneroko jardunean herritar guztiei eskularruak ez erabiltzea eta osasunekoak ez diren establezimenduetan beren eremuko jarduera oso zehatzetara mugatzea (esaterako, frutak eta barazkiak aukeratzea), “establezimenduen sarreran eskularruak erabiltzeko eskaintza edo betebeharra bertan behera uzteko” eta, horren ordez, eskuen higienea erabiltzeko eskatzen du. Eta kasu horietan, eskuen higienea urarekin eta xaboiarekin egitea zaila denez, alkohol-oinarria duten produktuekin egingo litzateke, zerrenda horretan (2020ko maiatzaren 6an eguneratua) Sendagaien eta Osasun Produktuen Espainiako Agentziak (AEMPS) jasotzen dituenen antzera.\nElikagaien segurtasunean adituak azpimarratzen duenez, “superra sartzean eskularruak edo gel hidroalkoholikoa eman diezazukete, baina gero frutarako berariazko eskularruak erabili beharko lirateke”. Eta ez du uste gomendioa izan behar duenik, betebeharra baizik.\nEta hori bai, medikuek diote eskularruak erabiltzen direnean fruta eta barazkiak hautatzeko, bai erabili aurretik, bai erabili ondoren, eskuak ondo garbitu behar direla.\nBeste datu interesgarri bat, argia eman dezakeena. Farmazialarien Elkargo Ofizialen Kontseilu Nagusiak ez ditu gomendatzen erkidegoko farmaziako establezimenduetan, deseskalatzeko prozesuaren aurrean jarduteko prozedurari buruzko jarraibideetan agertzen den bezala. Hauxe besterik ez du esaten: “sarreran, erabiltzaileen eskura, gel hidroalkoholikoen banatzaileak edo jarduera birizida duten desinfektatzaileak jarri behar dira, eta, bezeroak eskura dituen produktuak hartu behar baditu, eskuak gelez garbitu behar dira hartu aurretik”.\nZergatik ez erabili eskularrurik kalean\nKalera irteten garenean, eskuak behar bezala eta maiz garbitzea eraginkorragoa da eskularruak erabiltzea baino. Zergatik? Osasun Ministerioak martxoan adierazi zuen, pandemiaren hasieran:\neskularruak luzaroan erabiliz gero, zikindu eta kutsatu egin daitezke.\nkutsatuta dauden eskularruekin aurpegia ukitzen baduzu, infektatu egin zaitezke.\neskuak kutsatu gabe eskularruak kentzea ez da erraza, berariazko teknika behar da.\nGainera, modu desegokian erabiltzeak —alertak— “babes faltsuaren sentsazioa eragin dezake, eta eramailea kutsatzeko arrisku handiagoa izan dezake, eta, hala, transmisioari lagundu”. Horri dagokionez, Ministerioak ez du itxura aldatu, eta behin baino gehiagotan azpimarratu du hori, duela hilabete eskas Twitter-en gertatu zen bezala.\nBestalde, Medikuntza Prebentiboaren, Osasun Publikoaren eta Higienearen Espainiako Elkarteak (SEMPSPH) azpimarratzen du eskularruak erabiltzea ez dela agintari ofizialek gomendatzen duten neurria, hala nola Osasunaren Mundu Erakundeak herritar guztientzat. “Eskuak maiz garbitzeak babes handiagoa ematen du COVID-19 kutsatzearen aurrean, gomazko eskularruak erabiltzeak baino. OMEk dioenez, postuz hornitzeak ez du galarazten kutsatzea; izan ere, norberak aurpegia esperimentatu bitartean ukituz gero, kutsadura eskularrutik aurpegira pasatzen da, eta infekzioak sortzea egoki dezake’.\nSEMPSPHk azaltzen duenez, eskularruak erabiltzeak “ez du beste babesik ematen eskuen higieneari dagokionez, eta, gainera, pertsonen artean edo kutsatuta egon daitezkeen gainazaletatik gaixotasuna transmititzeko aukerak areagotu ditzake”. Eta bi arrazoi ematen ditu: ez dira beharrezkoak eta ez dira behar bezala erabiltzen.\nIzan ere, SARS-CoV-2 ezin da larruazal osasuntsuan sartu, eta, beraz, ezin da COVID-19 kutsatu; beraz, ez da beharrezkoa babes-geruza gehiago izatea eskularruak erabiliz gero. Hori dela eta, dermatologoek gomendatu egiten dute eskuan dermatitisa edo psoriasia izanez gero.\nPrebentzio-medikuntzako adituek azpimarratzen dute eskularruak larruazala bezala kutsa daitezkeela, eta, Ministerioak zioenez, ez da erraza eskuak kutsatu gabe kentzea. Horretarako teknika berezia behar da. “Eskuak biluzik daudela erdiko aldea ukituz eskularruak kentzea praktika txarra da”, onartu du Gemma del Caño farmazialari eta elikagaien segurtasunean adituak. Nola kendu beharko genituzke eskularruak? “Lehena erdigunetik klik eginez eta, ahal bada, tiratuz, eta, bestela, beste eskuarekin jasoz. Eta gero, eskua biluzik dugula, atzamarra sartu behar dugu eskumuturraren eremuan, eskularruaren kanpoaldea ukitu eta tira ez egiteko”, azaldu du.\nZein eskularru diren hobeak\nPolietilenozko eskularruak supermerkatu eta autozerbitzu-postu gehienetan aurkituko dituzu, hala nola fruta-dendetan. Ez da eskuz egokitzen, baina higiene-babesa lortzen du, eta horrek bermatzen du elikagaien segurtasuna zeregin erraz eta azkarretan. Latex naturalekoak ez dira gomendagarriak, alergia-arazo asko sortzen baitituzte. Eta binilozkoak, Espainiako Dermatologia eta Benereologia Akademiako Ukipen-dermatitisaren eta Larruazaleko Alergiaren Ikerketarako Talde Espainiarreko (GEIDAC) adituek azaltzen dutenez, iragazkorrak dira dokumentu honetan. Beraz, hautsik gabeko nitrilozkoak beste aukera bat dira larruazalean arazorik ez sortzeko.


Mutrikuko Udalak abian jarriko du Renova Formakuntza Programa — Debabarrena turismo\nMutrikuko Udalak abian jarriko du Renova Formakuntza Programa Mutrikuko Udaleko Garapen Sailak, hirugarren urtez, martxan jarriko du Renova Formakuntza Programa, herriko hirugarren sektoreari zuzenduta. Helburua Mutrikuko saltokien, batez ere merkataritza eta ostalaritzakoen, profesionaltze maila handitzea da, horrela lehiakortasuna hobetuz. Izena emateko epea urriaren 5ean amaitzen da, eta formakuntza urriaren 22tik 26ra arte izango da. 100€ko kostua izango du eta gaztelaniaz emango da. https://www.debabarrenaturismo.com/eu/albisteak/mutrikuko-udalak-abian-jarriko-du-renova-formakuntza-programa https://www.debabarrenaturismo.com/eu/albisteak/mutrikuko-udalak-abian-jarriko-du-renova-formakuntza-programa/@@download/image/plan renova mutriku 2018.jpg\nFormakuntzaren kostuaren gehiengoa Mutrikuko Udalak bere gain hartuko du, baina parte hartzen duten establezimenduek ere ekarpen bat egin beharko dute.\nMerkatari bakoitzeko kostua 450€-koa izango da, eta hauetatik 100€ ikastaroa jasoko duten establezimenduak ordaindu beharko ditu. Gainontzekoa, Mutrikuko Udalak horretarako prestatuta duen diru partidatik ordainduko du.\nFormakuntza Emilio Ábalos Consultoria-k eramango du. Dagoeneko beste hainbat lekuetan arrakastarekin egindako formakuntza eredu bat da.\nEmilio Abalos, Valentziatik etorriko da ikastaroa ematea eta gaztelaniaz izango da. 20 urtetako esperientzia du merkataritzan eta bere helburua honako da: edozein merkatari, benetako enpresari bilakatzea eta berarekin batera ikustea nola hazten den negozioa.\nBadakit prezioak kalkulatzen? Badakit erosketa eta salmenta aurreikuspen bat egiten?\nZer erosi eta zein preziotan? Badaukat bezeroari harretarako manualik?\nEsplotazio Kontua ezagutzen dut? Komunikazio bide berriak erabiltzen ditut? Dendaren irudia zaintzen dut? Hainbat galderari erantzun beharko diete negozioek benetan aurrera egin eta euren aktibitatean hobetzen joan ahal izateko.\nParte hartzaileek, bi formakuntza saio izango dituzte, bakoitza 10 ordutakoak.\n- Urriak 22tik 26ra, 14:30tik 16:30ra.\n- Azaroaren 19tik 23ra, 14:30tik 16:30ra.\nSalmenta puntuaren azterketa:\nBestalde, salmenta puntu parte hartzaileek, bere establezimenduan bertan asesoramendu zuzena jasoko dute, diagnosi bat egin eta hobetze plan bat prestatuko da bakoitzarentzako.\nUrriak 22tik 26ra\nIzen emateko epea: 2018ko Urriak 5\n2017ko taldeari jarraipena\nTalde berri bati formakuntza hau egiteko aukera emateaz gain, Mutrikuko Udalak, 2017an formakuntza egin zutenei jarraipena egiteko aukera eskaini nahi die, izandako eboluzioa ikusi eta hobekuntzak baloratzeko. Jarraipen hau, Urriak 22tik 26ra bitartean gauzatuko da.\nMutrikuko Udala eta BERTAN herriko merkataritza biziberritzeko egiten ari diren esfortzua handia da, baina aipatu behar da, ez duela ezertarako balioko, herritarrak ez badira bertan erosteak duen garrantziaz jabetzen.\nKontsumo lokalak herriari ekartzen dion onura handia da, herriko ekonomia indartzen du eta herria bizirik mantentzen du, herri dinamikoa sortuaz.


Home Berriak Paul Rios, Jakindun kanala: “Hezkuntza demokratizatzen dute online baliabideek”\n017tik ikasleen zalantzak argitzen dabil. Basaurin sortutako proiektu hau DBHko eta Batxilergoko ikasleek zientziekin -zentzu zabalenean ulertuta- izan ditzaketen arazoak konpontzen saiatzen da. Jakindun izena jarri zioten sortzaileek: YouTube plataformaren bidez, proiektuan parte hartzen duten irakasle ezberdinek argibideak ematen dituzte bideoen bidez. Gaur egun jorratzen dituzten gaiak, batik bat, DBHko zientziak dira: fisika, kimika eta matematika. Konfinamenduak argi utzi du online ikasketek badutela tokia egungo hezkuntzan. Egun, Jakindunek YouTuben duen kanalak ia 130.000 ikustaldi ditu. Pozik begiratzen dute etorkizuna, online hezkuntzaren hazkundeari helduz eta plataforman, oinarrizko zientziekin batera, bestelako gaiak jorratzeko asmoz. Xabier Urizarbarrena ekoizlearekin (Gasteiz, 1984) eta Paul Ríos elkarteko presidentearekin (Getxo, 1974) bildu gara.


Patxi ZubizarretaDani Blanco\nOFF THE RECORD - The Man in the Moon\nIdazle jendea lunatiko samarra dela dio estereotipoak. Ez dira gutxi beti ilargian daudela diotenak. Ez dut sekula halakorik sinetsi, baina zitatzen hasi, eta The Man in the Moon tabernan zitatu gintuen Patxik. Iskina batean topatu genuen bere koaderno, idazluma eta liburuekin. Bertan egiten omen du lan. Patuak egiak esaten jarraitzen ote du?\n1964ko urtarrilaren 25ean jaio zen Gasteizen bizi den ordiziar hau. Euskal Herriko Unibertsitatean euskal filologian lizentziatua, itzultzaile eta idazle oparoa da. Bere lan ezagunenen artean daude helduentzat idatzitako Jeans-ak Hozkailuan, Barrikadak edo Mundua lo dagoen bitartean, eta haur eta gazteentzako, Eztia eta ozpina, Pikolo edo Pantaleon badoa. Azken horrengatik jaso zuen Euskadi Saria 2006an.


Aizarna.com :: ERREPUBLIKA GARAIKO JAI ABERTZALEA\nERREPUBLIKA GARAIKO JAI ABERTZALEA\nAizarnan 1933ko otsailean ospatu zuten euskal jaiaren berri azaltzen digu Basarrik garai artako egunkari batean. "Jai aberkoyak" du izenburua artikuluak.\nHemen aipatzen digun jaia euskal etxearen inaugurazioko eguna dugu, errepublika garaikoa. Jarraian ere ospatuko ziren beharbada, baina hogeita hamaseiko gudarekin izango zuten amaiera.\nGuda ondoren ere ezagutu ditugu bat edo beste baina, diktadurak erabili zuen zentsurarekin ezinbestekoa zen ospatzea.\nGaur egun ospatzen ditugunak ere euskal kutsu handia dute, baina garai haietan otsailean ospatu izanak agerian jartzen du egun bereziak aukeratzen zirela honelako jaiak ospatzeko.\nHonela azaltzen du 1933ko otsailean argitaratutako kronika batean.\nAIZARNA’KO JAI ABERKOYA\nIragaŕita edo aditzera emanda zegoen bezela, igaro dan igande ori Aizarnar abertzaleak berentzat aukeratutako eguna zan.\nAizarna’ko Eusko Etxean zabalkunde eguna. Ta bera altzan aundien,ospetsuen ta onuragaŕien izan zedin, uri paketsu artako abertzaleak buru belaŕi sayatu zirala zer esanik ez.\nGu ere itza emana giñan da...amaŕetako bultzi edo “trenean” sartu eta aldendu giñan eŕitik zestua’ko geltokian edo “estazioan”jetxi eta Aizarna’ra jo bear zuzen.\nBeristain aberkide zintzoa lagun nuela bagoaz goi aldera.Aize zakaŕa pixka bat apaldu zanean,eluŕa malo malo.Amaiketaerdi inguruan sartu gera Aizarnan.\nEgun osoaren aztaŕanak ondo artu nai, ta bertako gazte batzuekin jaŕi gera izketan.Goiz parteko beŕiak jakin nai giñuzen. Eta gazteak ziotenez egunaren zabaleran asi ziren zu-ziri danbaŕak.\nZazpitako elizkizunean ereAizarnar ugari omentzan.Mai donean belaunikatu zirenak ere ez gutxi.\nMeza nagusiatzaz uŕengo izketa,¡Aŕigaria noski¡\nAita Azkue Prantxiskotaŕak itzaldia ¡bai gogozkoa izan zala¡.Denboraren aldarte gaiztoak ,bildurtu gabe baseŕitar entzule asko izan zuan.Eta guztiak itz gozoak zituzten jaun agurgaŕiantzat.\nOndoren Zestoa’ko dantzarien sayoa. Lan ortarako duten bikaintasuna argiro erakutsi zuten.Guztiak txalotuak izan ziran.\nAize zakaŕa aŕotu zan beŕiro,alaz guztiz baseŕitarak bertsoak entzun nai. “Zepari” Eŕezildar gaztea lagun nuela abestu edo kantatu giñun “dozenaerdi” bana eta bazkaritako bapo jendea.\nJan eran eginda,maitik jeki giñanean, eluŕa bere bolaran. Eusko Etxe’an sartu gera koŕika batez.Aŕtsaldeko laurak dira eta bazter guztiak jendez estaliak.\nEŕazti’tar Prantsisko, Lasao’tar gaztea izlari.Eun urtez ununtzako, euskaldunen arteko aldakuntza egoki azaldu zuan.\nAzkenik, izlarien aurkezpen polit bat egin eta txalo artean bukatu zitúen bere itzak. Artetxe¡tar Joseba,idatzlari azkar eta izlari trebea uŕengo. Orain arteko oitura erderaz mintzatzekoa izan det eta... aŕatsalde ontan nigaz ezeŕen akatsik aurkitu bazendute ¡barkatu¡.\n¿Baña... bai ote zan oŕelakorik?Ez det uste.Edozein bestelakok ainbesteko eŕeztasuna,bere mintzo garbian agertzen zuan da.\nLangiletasuna gai artuta,oso itzaldi gogozkoa egin zuan.\nEta areto aundi ura betetzen zuan jendetzak, txalotu eta gogor txalotu zuan gure Artetxe argia.\nSistiaga andereñuak. Gure askatasuna lapurtu ziguten ezkeroko yopotasun edo moŕontza negargari onetzaz itzegin zuan.¿Euskaldunak ordea ez ote gera esnatuko?.Gaurko era au ikusten, da... ez ote gera geure etxeagaz jabetuko?.\nEuskaldun,jolas ta batez ere euskera txit goraino jaso zituan.\nEta Aizarnar, ta an bildu giñan gañuntzeko abertzaleak, txalo sutsus erantzun giñun. Ugartetxea jauna azkenik. Honetzaz ez det zer esan aundirik.Iristen dan tokitan gizatasun aundiz agertzen da ta.Langiletasuna,abertzaletasuna eta baseŕitaŕen elkartasun alde aritu zan.Bere euskera gozo ta edeŕakin an bildu giñan guztiori biotza ikutzeraiñokoa izan zan bere itzaldia. Bukaeran txalo buŕunda ikusgaŕia izan zan.\nBertsoak beŕiro. Sayo koxkor bat egin,da txapelak eskuan giñularik,Eusko Abendaren Ereserkia abestu genduen denok batera.\nZestuar dantzariak beste egiñaldi bat egiñ zuten da... txistu soñu alayaz dantza ta dantza zegion gaztediyak.\nOitura zaŕaren babesean “amaikua” jo zuanakin batera amaitu zan guztia.\nAizarnar abertzaleak, beren biltokia badute. ¡Ez nola naikua gaiñera¡. Beŕogei bazkide edo “sozio” badira bertan.Igaro den igandeko azi ereite uri onurakor izan bedi.Zabaldu bedi Aizarna ta ingurutan.Sutu bitez jeltzaletasun sendoz bertako eusko biotzak.Itxartu bedi,ikuŕitz garbi Jaungoikoa ta Legen Zaŕen babesean.Itxartu bai gaztedia. Itxartu zaetzaroa, itxartu iru margodun ikuŕinpera.\nEuskadi abeŕi bakartzat ezaguturik,bere zoriona lenbaitlen lortu dezagun.\n¡Aintza ta aintza abeŕi eder¡ ¡Gora ta gora Euzkadi¡ euskotar orok aŕeta biziz begiratuaz berari jolas ekandu eta iztuntzaz gorde dezagun txit garbi oso osorik eskeñitzeko zeru luren jabeari.


Urte berriarekin, '12 ikastetxe 12 tontor' ekimenaren bigarren edizioa martxan da - - Goiena.eus\nUrte berriarekin, '12 ikastetxe 12 tontor' ekimenaren bigarren edizioa martxan da\nLeintz Eskola Kirola 2022-01-14 16:12\nAsteburuetako ekintzak bertan behera gelditu direla aprobetxatuz eta aurreko ikasturteko arrakasta ikusita, 12 ikastetxe 12 tontor ekimenaren 2. edizioa martxan jarri dugu. Antzerako formatua izango du baina aldaketa batzuk izango ditu.\nLehenik eta behin, urte berri on denori! Espero dugu Gabon zoriontsuak ondo pasatu izana eta osasuntsu egotea.\nDakizuenez, jasaten ari garen pandemia epidemiologikoaren ondorioz, indarrean zegoen dekretuak aldaketa batzuk izan ditu eta eskola kirolean ere eragina izan du, hala nola, asteburuetako ekintzak bertan behera gelditu dira, printzipioz, urtarrilaren 28ra arte. Astean zeharreko saioak aldiz baimenduta daude eta ikastetxe bakoitzak ezartzen dituen protokoloak jarraituz, astelehenean hasi ginen eskola kiroleko saioekin.\nAsteburuetako ekintzak bertan behera gelditu direla aprobetxatuz eta aurreko ikasturteko arrakasta ikusita, 12 ikastetxe 12 tontor ekimenaren 2. edizioa martxan jarri dugu. Antzerako formatua izango du baina aldaketa batzuk izango ditu. Hemen daukazue ekimenaren inguruko informazio guztia.\nArtikulu interesgarria: "Kirol hastapena: Errendimendu, osasun, kirol ohitura eta garapen integralerako jarraibideak"


Portada Noticias Asia Iraq\nIrak eta mina\n[Komite Internazionalistak / Imanol Telleria] Mina da azken asteetan areagotzen ari den sentimendua Irakeko toki guztietan. Hedabideek izendatu duten “Mezkitetako gerrak” komunitate erlijio eta gizarte sektore guztietako irakiarren artean liskarra sortarazi nahi du.\nHala ere, mina izan da azken hamarkadetan nazioarteko komunitateak irakiarrei inposatu dien sentimendua. 90eko hamarkadan Nazio Batuek bahitura ezarri zion. Horren ondorioz bi milioi pertsona hil ziren (Nazio Batuek berak emandako datuen arabera), horietatik, milioi bat hamar urteko baino gutxiagoko umeak ziren. 2003ko martxoaren 20an lehandabiziko bonbardaketek Irakeko inbasio ilegala abiatu zuten. Orain arte kalkulatu ez diren ehun milaka lagun hil zituzten inbasoreek airetik. Gaur, okupazioaren hirugarren urtemuga betetzear dagoenean, okupatzaileak bortizkeriaren bitartez egoera politiko berria legitimatzen saiatzen dira. Kartzeletan presoak torturatzea, hilketa selektiboez Irakeko hainbat mediku, unibertsitateko irakasle, artista eta intelektual hiltzea (horretan Israeleko serbitzu sekretuek laguntzen dute) edo biztanleria zibila bonbardatzea badira okupatzeileen estrategia batzuk legitimazio hori lortzeko. Hau guztia hau euren oinen azpian petrolioa izateagatik.\nDatorren asteburuan, urtarrillaren 27-29, CEOSI (Campaña Estatal contra la ocupación y por la Soberanía de Iraq) delakoak topaketak burutuko ditu Altsasuako aterpean. Topaketa hauetan estatu osoko 50 bat lagun elkartuko gara Irakeko egoerari buruzko eztabaidak egiteko helburuarekin. Okupazioaren hirugarren urtea betetzear dago eta bertako egoera soziala eta egoera politikoari buruz hitz egingo dugu. Aldi berean Irakiar Herriarekin egiten ari diren elkartasun bide desberdinak aztertuko ditugu.


Hamaikak bere logoa eta irudia berritu ditu\nIñaki Uria: «Logo berri bat sortu da, ikusgarria, eta batez ere formatu digitaletan funtzionatzeko pentsatua». Euskarazko kateak hainbat egitasmo jarriko ditu martxan aurten, 11. urteurrena ospatzeko.\n'Egunean behin'-en zazpi final jokatuko dira datorren astean\nEgun bakoitzeko 50 onenak eta beste ehun gonbidatu lehian arituko dira arratsaldero Youtuben\nPlataforma per la Llenguaren ustez, katalana diskriminatzen du Disneyk\n«Zaila da Australiako ingelesa ulertzea»\nIngelesa ikastea helburu, Australiara joan zen Villanueva. Aise aritzen da orain ingelesez. Ez zuen espero lan duina topatzerik, eta are gutxiago bere alorrean aritzea. Irakasle dabil eskola batean.


Hondarribiko ahozko euskara bilduta eta katalogatuta sarean - Gaurkotasuna - Hondarribia\nHondarribiko ahozko euskara bilduta eta katalogatuta sarean\nHondarribiko ahozko euskera entzun eta ikasteko euskarri berri bat bada. www.ahotsak.eus/hondarribia gunean.\nUdala eta Badihardugu Euskara elkartearen lankidetzaren bidez, 2011n hasitako elkarlanari bukaera emateko argitaratu gabe zeuden hiztunen 640 pasarte edo artxiboak editatu eta sareratu dira. Geratzen ziren 640 pasarte edo artxiboak editatu eta Internet bidez erakusgai daude jadanik.\nHorrela, sarean 54 hizlari, 94 zinta eta 1.043 pasarte ikus daitezke. “Proiektu honen helburu nagusia da Euskal Herriko ahozko ondarea eta herri hizkerak bildu eta hedatzea” esan du Arantxa Berrotaranek, Euskara zinegotziak. “Hau da, gure herrietako adineko jendea elkarrizketatu, eta euren euskara eta bizipenak jasotzea eta herritarren artean zabaltzea. Horretarako, euskarazko solasaldiak egin eta grabatu egin dira herriko adineko pertsona euskaldunekin”. “Azken 50-60 urteotan izugarri aldatu da Europako eta Euskal Herriko itxura eta bizimodua, eta horrekin batera baita hondarribiarren bizitza ere. Garai hartako datu historikoak artxibo eta agirietan ditugu, baina orduko bizimodua, sentimenduak, ohiturak eta nahiak gizon-emakume horien ahotan besterik ez ditugu aurkituko” dio Berrotaranek.\nSasoi hura ezagutu zuten gazteek 80-90 urte inguru dituzte gaur egun, eta beraien testigantzak batzeko ezin da gehiegi itxaron. Elkarrizketatuko ditugun lagunak, gainera, protagonista izan ziren gure herriko kulturan, bizimoduan, politikan eta kirolean. Hortaz, asmoa, metodologia zehatza erabiliaz gerra aurrean gazte ziren haiekin hitz egin eta euren bizipenak batzea da, batez ere gehien aldatu diren sailetan sakonduaz: baserri munduko ohituretan, lanbide zaharretan, jaietan, antzinako sinesmenetan, lagunarteko eta familiarteko harremanetan, emakumearen egoeran, ume jolasetan... “Dena bideoan, euskarri digitalean, hobeto gorde dadin, luzaro iraun dezan eta erabilgarriagoa izan dadin. Gure herriaren sustraiak batu nahi ditugu, betiko galdu aurretik, gero herritar guztiei erakusteko asmoaz. Ez dugu nahi grabazio solteak egitea, Hondarribiko herriaren memoria kolektiboa jasotzea baizik” amaitu du Berrotaranek.\nLan hau egin ondoren honako helbideetan dago ikusgai:


Eraikina - Arenys de Mar (Av. pau costa)\nPAG 1/6 - TOTAL 65 Jabetzak\ntxaleta - Segur de Calafell (Centro) , Eraikitako azalera 261m2, 750m2, 5 Gelak, 3 bainugelak, Itsasora...\nitsatsita - Sant Pere de Ribes (Els Costarets) , Eraikitako azalera 212m2, 195m2, 15m2, 4...\npisu - Barcelona (Dreta de l´Eixample) , Eraikitako azalera 146m2, 3 Gelak, 1 bainugelak, Igogailua.\npisu - Badalona (La Salut - Lloreda) , Eraikitako azalera 55m2, 2 Gelak, 1 bainugelak, Itsasora distantzia 2 Km..\netxea - Vilassar de Dalt (Sant Sebastian) , Eraikitako azalera 250m2, 655m2, 20m2, 5 Gelak,...\npisu - Cunit (3ª lÍnea de mar) , Eraikitako azalera 69m2, 8m2, 2 Gelak, 1 bainugelak, 700 Itsasora...\nSalmenta 820.000 €\nloft - Barcelona (Navas) , Eraikitako azalera 375m2, 40m2, 3 Gelak, 2 bainugelak, Igogailua, igerilekua.\netxea - Batea , Eraikitako azalera 328m2, 3m2, 4 Gelak, 1 bainugelak.\nOrubea - Segur de Calafell (Centro) , 2091m2, Itsasora distantzia 3 Km., Urbanizazioa.\netxea - Cabrils (La Llobera) , Eraikitako azalera 376m2, 1051m2, 50m2, 4 Gelak, 2...\nSalmenta 825.000 €\netxea - Vilassar de Dalt (Centro) , Eraikitako azalera 300m2, 2936m2, 100m2, 4 Gelak, 4...\nOrubea - Segur de Calafell (Segur de dalt) , 1416m2, Itsasora distantzia 3.5 Km., Urbanizazioa.\nEgin klik hemen WhatsApp bidez edozein zalantza argitzeko16:57


Irekia Eusko Jaurlaritza - Gobierno Vasco :: Artolazabal: “Umeak hazteko eszedentziarako laguntzen bidez, gizonek haurren lehen urtean haiek hazten eman ahalko dute denbora”\nArtolazabal: “Umeak hazteko eszedentziarako…\nArtolazabal Sailburua Legebiltzarrean (EuskoLegebiltzarra-IosuTxabarri argazkiak) Iturria: Irekia\n11_10_2019___4_.jpg Iturria: Irekia\nLaster Eusko Jaurlaritzak onetsiko duen umeen hazkuntzarako eszedentziarako laguntzei buruzko dekretuaz jardun du Enpleguko eta Gizarte Politiketako sailburuak\n“Enpresa-mundua eta langileak ere sentsibilizatzen dira, hazkuntza gizonen eta emakumeen eginkizuna delako”\nVG 11 10 19\nBeatriz Artolazabal Enpleguko eta Gizarte Politiketako sailburuak esan du laster Eusko Jaurlaritzak onetsiko duen umeen hazkuntzarako eszedentziarako laguntzei buruzko dekretuaren helburua honako hau dela: “batetik, erantzunkidetasuna sustatzea eta gizonak haurren lehen urtean haiek zaintzen eta hazten denbora ematea garrantzitsua dela kontzientziatzea, eta, bestetik, enpresa-mundua eta langileak ere sentsibilizatzea, hazkuntza gizonen eta emakumeen eginkizuna delako”.\nEusko Legebiltzarraren osoko bilkuran egin duen agerraldian, Artolazabalek honako hau esan du: “seme-alaben zaintza partekaturako ordainpeko eszedentzia boluntarioak diruz lagunduko dira. Gaur egun, hazkuntza-lan guztia bikotekide bakarrak izaten du sarritan, eta egoera hori baztertzailea izan daiteke; orain beren lanbide-ibilbideetan emakumeek bakarrik jasaten dute eragina, ama izatearren”.\nBeatriz Artolazabalek honako hau azpimarratu du: “Eusko Jaurlaritza bizitzako lehen hilabeteetatik zaintzetan gizon gehiago inplikatzea sustatzen ari da, orain arte ama eta haurren artean bakarrik sortzen ziren loturak sortzeko. Horrela, jauzi kualitatibo garrantzitsua eta aitzindaria ematen dugu kontziliazioa sustatzeko; izan ere, lehen aldiz, neurri zehatz batzuen inguruko eztabaida hori planteatzen da. Aurretik sekula ez da aukera hori planteatu, eta Eusko Jaurlaritza aurrerapauso hori ematen ari da, inbertsio handiarekin. Bide horri ekin dion lehen gobernua gara, Europako iparraldeko esperientzietan oinarrituta”.\n“Dagoeneko, nire ustez funtsezkoa dena lortzen ari gara: gizartea sentsibilizatzea, kultura berria sortzea eta berdintasunaren eta kontziliazioaren aldeko ohiturak aldatzea. Ez gara ari aitek bakarrik har ditzaketen 16 asteko baimenak arautzen, izan ere, baimen horiek Gizarte Segurantzak baino ezin ditu arautu: haurdun geratzen ez diren bizikideei gaur egun Gizarte Segurantzak guraso-baimenetarako ezarrita dituen asteei beste 8 aste gehiagoko laguntza osagarria ematen ari gatzaizkie”, esan du Artolazabalek.\nArtolazabalek, Eusko Legebiltzarrean, honako hau azaldu du: “dekretu berritzaileak, urtean, 25 milioi euro inguruko kostua izango du. Urrats garrantzitsua da bide zuzenean, baina ez da ez bakarra ez azkena izango. Dekretuaren zirriborroan ezarri diren eskakizunak zehazteko, sustapenerako ezarri ditugun helburuak aintzat hartu dira. Bikoteak haurra zaintzeko etxeko enplegatua badu horrek dakarren mugari buruz iritsi zaizkigun alegazioak aztertu ditugu, eta baldintza hori ezabatu egin dugu, ezinezkoa baita jakitea etxeko enplegatu horren eginkizuna zein den. Horrela, bada, familia onuradun gehiago izatea nahi dugu”.\n“Helburua, batik bat, gizonak haurren zaintzan eta hazkuntzan inplikatzearen garrantziaz sentsibilizatzea da. Umea ordainpeko borondatezko eszedentzian haurtzaindegira bidaltzen bada, ez dira lotura horiek sortzen gizonen eta haurren artean; lotura horiek zaintzak baino ez ditu sustatzen”, esan du Artolazabal sailburuak.\nBeatriz Artolazabalek honako hau esan du: “horrela, aurrerapausoa ematen dugu haur jaioberrien zaintzan erantzunkidetasuna sustatzeko, eta beste urrats bat gehiago ematen dugu gizon eta emakumeen berdintasunean; horrela, gizonek ere haurren lehen hilabeteetan haiek zaintzean lotura oso bereziak sortzea sustatzen da. Helburua ez da baimen bat edo ordaindutako oporraldiak ematea. Ez gara Gizarte Segurantza. Ordaindutako borondatezko eszedentzia aitzindaria sustatzen dugu, gaur egun Gizarte Segurantzak ematen dituen baimenak beste zortzi astez osatzeko”.\nBeatriz Artolazabal´ek Eusko Jaurlaritzaren ekimen aitzindaria komentatu du RNEn, haurtxoak hazteko 16 asteko eszedentziak babestuz\nGobernuak urtero aintzatespena egingo die Euskadiko Administrazio Orokorrean erretiroa hartzen duten langile guztiei (Gobernu Bilera 2019-10-29)


Korrika gertu dugu. Badator… Korrika!\nAsteazken gauean, gaueko ordu batean XVII. Korrika Ermutik pasako da. Lasterketa herrikoia Mallabiko Hanbretik etorriko zaigu, VI. mendaurrena kale igaroz Probalekura sartu eta Valdespina markesetik segiko du, udaletxe aurretik pasaz, Izelaietatik Ardinarruko aldapara joko du, Goienkalen zehar jarraitzeko, Gaztela-Leongo elkarteraino joango da, non, berriro ere, ezkerretara egin, eta Zubiaurretik behera joango den ondoren, Kaltxangon sartu eta Zeharkaletik gora Mallabirantz joko duelarik.\nGoizaldeean izan arren, antolatzaileek parte-hartze handia espero dute, herriko kaleak girotzen arratsaldetik aurrera hainbat ekitaldi egongo direlarik. Urtero bezela, arratsaldeko 15:00etatik aurrera Anaitasuna, Eskolabarri, Ongarai eta Sallabente ikastetxeek antolaturik KORRIKA TXIKIA korrituko da, umeek eta gazteek herritik buelta emango dute eta Orbe Kardinalaren plazan amaituko dutelarik. Euskara Sailak antolaturik eta Gramola taldearen eskutik plazan haur berbena izango da, arratsaldeko lau eta erdietatik aurrera.\nHogeita sei elkarteetako ordezkari eta kideek, hamaika kilometroko ibilbidea beteko dute\nAlarguneen elkartekideek txokolatea banatuko dute plazara bildutako ume guztien artean eta, Txindurri dantza eta Txistu Taldeak eta Musika eskolak antolatutako jarduerei txanda helduko zaie: Batukada, trikitixa kalejirak eta 18:30ean Mutil-dantzak eta Larraindantza. Korrika aurretik, 21:00etan Merkatu plazan afaria autogestionatua izango da eta, esan bezala goizaldeko 1:00etan KORRIKA!\nKorrikaren edizio honetan herriko hogeita sei taldek parte hartuko dute. Talde horien ordezkariak lekukoa pasako diote bata besteari eta guztien artean, Ermuko udalerriko mugen barne hamaika kilometro ibilbidea beteko dute.\nTalde parte hartzaileak ondokoak dira: Alboka musika Eskola, Artarrai mendi taldea, Bertso eskola, Euskal Birusa, Anaitasuna ikastolako guraso Elkartea, Txindurri txistu eta dantza taldea, Emakumeen asanblada, Emakumeen sustapenerako zentroaren ikasle ohiak, Infreñu Taberna, Ezker Abertzalea, Monroeko langileak, PNV/EAJ, Anaitasuna LH, Ongarai LH eta BHI, Eskolabarri eta Sallabente ikastetxeetako irakasleak, Elkarte gastronomikoak (Txalaparta, Malengo, Arari, Erretena, Leku- Eder eta Urdinak), Berbalagunkideak, ELA Monroe, Ermuko Udala eta Ermuko PSE.


Azken Sustraiak taldearen ‘Azal berri bat’\n19 urtarrila, 2018 Gazteak 1271\nUrtebete baino gutxiago behar izan du Beasaingo Azken Sustraiak musika taldeak taldea sortu, hamalau kantu osatu eta diskoa grabatzeko. Labetik atera berria da Azal berri bat diskoa, eta larunbatean aurkeztuko dute Beasaingo Melmak Gaztetxean, 22:00etatik aurrera.\nXabi Etxezarreta (gitarra) eta Josu Agirre (ahotsa) beasaindarrek, Unai De Miguel olaberritarrak (bateria) eta Ander Mendiluze tolosarrak (baxua) osatzen dute Azken Sustraiak. «Xabik eta biok 9 urte egingo ditugu elkarrekin jotzen, lehenengo Herri Gudan eta orain The Sinners taldeetan. Kezka asko ditugu, zerbait desberdina sortu nahi izan dugu, estilo bateko zerbaitekin ari bagara beste zerbait sortzea nahi izaten dugu… Musika gustatzen zaigu orokorrean, ez zerbait zehatza», gogoratu du Agirrek. Honela, arratsaldeak libre zituztenez, eta The Sinners taldeko gainerako taldekideek ezin zutenez, Etxezarreta eta Agirre elkarrekin hasi ziren Antzizar kiroldegiko lokalean elkartzen; Agirre letrak sortzen eta Etxezarreta kantuak sortzen. «Zerbait egin zitekeela ikusi genuen», adierazi du Agirrek.\nBaxu eta bateria-jotzaileak beharrezkoak zituzten, ordea, proiektu berria aurrera eramateko. «Pentsatu genuen, eginda geneuzkan lau abestiekin maketa bat grabatzea, maketa proiektuaren aurkezpen euskarri erabiltzeko asmoz. Maketa grabatzen ari ginela Anderrekin eta Unairekin harremanetan jarri eta lortu genuen taldea osatzea. Garrantzitsua zen maketa esku artean izatea, estiloa eta proiektua ezagutzeko».\nJakinminez, zer sortu duten galdetuta, honela erantzun dute Agirrek eta Etxezarretak: «Ez dugu ezer asmatu! Abesti bakoitzak guri gustatzen zaigun talde baten eragina dauka, gure erara moldatuta». Beasaindarren esanetan, «entzuten dugun musikatik hartutako gauza puntualak dira. Oso zaila da, inongo erreferentziarik gabe, zerbait berria sortzea. Estilo askotakoak entzunda, ezin da estilo bakar batera mugatu». Besteak beste, Californiako Social Distorsion rock and roll punka, Arrasateko Never Surrender punk oi! dituzte ere erreferentzi. Estilo nahasien uztarketa egin dute. «The Sinnersen musika, makarragoa edo zikinagoa da, Azken Sustraiak taldearena, suabeagoa, teknikoagoa, musika landuagoa da».\nEtxezarretak oinarria egin eta taldekide bakoitzak bere ekarpenak eginez osatu dituzte abestiak. Letrei dagokionean, kritika sozialaz gain, sentipen edo sentimendu pertsonalagoak ere idatzi ditu Agirrek. «Asko bidaiatu dut, hegazki-nean 12 orduko bidaiak egin behar izan ditut eta ordu horietan idazteko zortea izan dut». Zazpi kantu euskaraz dira eta beste zazpi gazteleraz: «Nik erraztasun gehiago daukat letrak erdaraz egiteko, musika gehiago entzuten dudalako erdaraz. Errimak eta errazago etortzen zaizkit. Baina nahita erabaki dugu, erdi eta erdi egitea, euskaraz hemengoak garelako eta kontzertuak kanpoan ere egin nahi ditugulako».\nUrte bete baino gutxiagoan 14 kanta sortu dituzte. «Sekula ez dugu hain denbora gutxian hainbeste sortu», nabarmendu du Agirrek. Urrian hasi ziren diskoa grabatzen eta dagoeneko esku artean dute Azal berri bat izeneko diskoa. «Ez genuen jarri nahi abesti baten izena. Abesti bateko letra zati bat da. Gure parte den zerbait berria da, esan nahi du metaforikoki». Iruñeko Sound of Sirens estudioan grabatu dute. Oso gustura daude emaitzarekin. Agirreren eta Etxezarretaren laugarren diskoa da, eta haien ustez, «orain arteko onena eta osoena».\nDiskoa 7 euroan salduko dute. Sare sozial bidez jakinaraziko dituzte salmenta puntuak, baina momentuz, Beasaingo Xuber eta Arrano tabernetan, Lazkaoko Giroan eta Ordiziako Haka pubean eros daitezke. Interesa duenari postaz bidaltzeko asmoa daukate eta horretarako mezua bidaltzeko eskatu dute. Plataforma digitaletara (YouTube, Spotify…) ere igoko dute. Kontzertuetan ere jarriko dituzte salgai. Oraingoz, bihar Beasainen, hilaren 26an Ordizian eta hilaren 27an Errenterian dituzte kontzertuak hitzartuta.\n« Larrua, argazkia biltzeko\n«Legazpiarrei beraien liburutegia ezagutzera joateko eskatu nahi diet» »


10 DESBERDINTASUNAK MURRIZTEA | Misitio\nIkastolako pertsona guztien gizarte, ekonomia eta politika-inklusioaren sustapena, aukera-berdintasuna, berdintasunerako politikak (soldatekin eta gizarte babesarekin lotutakoak), garapenerako laguntza ofiziala.\n10.3 EKIMENA: LHn ASEBIER, ASPACE eta GORABIDEko erakundeen hitzaldiak antolatzea.\n2022ko martxoaren 14 eta 15ean, LHko 3. mailako ikasleek ASEBIER elkartetik etorri zaizkigun pertsonen hitzaldia jaso dute.\nASEBIER Euskadiko Gaixotasun Arraroen Elkartea (arantza bifidoa eta hidrozefalia) da. Alde batetik, ASEBIER elkarteko kideek euren helburuak azaldu dizkiete ikasleei: gaixotasun hauek dituzten pertsonak arlo desberdinetan nola babesten eta laguntzen dituzten, hala nola, asistentzia eta Osasun mailan, formazioan edo laboralki, pertsona hauen bizitza-kalitatea hobetzeko helburuarekin. Hitzaldian, gaixotasun arraroak eta aniztasun funtzionala kontzeptuak argitu dituzte. Bestetik, arantza bifidoa gaixotasuna duen Erlantzek bere istorioa kontatu die ikasleei, bizitzan nola moldatzen den azalduz.\nEskerrik asko ASEBIER eta Erlantz zuen esperientziak gurekin partekatzeagatik!\nGARATZEN DUGUN HELMUGA: 10.2 Ikastolako eta gizarteko pertsona guztien inklusioa indartzea eta sustatzea, beren adina, sexua, desgaitasuna, arraza, etnia, jatorria, erlijioa, egoera ekonomikoa edo beste edozein egoera edonolakoa izanda ere.\n10.4 EKIMENA: DBHko 3. mailako Gizarte arloan, Zubietxe elkartearen eskutik, etorkinen hitzaldiak.\n2022ko otsailaren 9an, DBHko 3. mailako ikasleek Zubietxe elkartetik etorri zaizkigun Borja arduradunaren eta Celine kamerundar etorkinaren hitzaldia jaso dute. Celinek Kamerundik Bilboraino ailegatzeko behar izan zituen zortzi urtetako bidaia azaldu die ikasleei; bizi izandako ezbeharrak, Kamerundik Marokoraino ailegatzeko Sahara basamortua gurutzatuz egin beharreko ibilbide luze eta zaila, Afrikatik Europara Mediterraneo itsasoa gurutzatzeko saiakerak eta Marokoko poliziengandik jasotako tratu txarrak eta bestelakoak kontatuz. Bukatzeko, euskal gizartean integratzeko prozesuaren gazi-gozoak, baldintza legalak eta gure abegikortasun maila azpimarratu ditu.\nHitzaldien bukaeran, ikasleek era bolondresean ekarritako diru-donazioa eman diote Zubietxe elkarteko arduradunari, Zubietxek Bizkaiko gizartean egiten duen lanean lagungarria izan dadin. Celinek ere opari bat jaso du.\nEskerrik asko Zubietxe! Eskerrik asko Celine!\n10.2 EKIMENA: Eusko Jaurlaritzak eskainitako beken informazioa familiei eman eta jasotzeko aukerak zabaltzea.\nIkastolako pertsona guztien inklusioa sustatzeko, Eusko Jaurlaritzak eskaintzen dituen bekei buruzko informazioa familiei ematen diegu mezuak bidaliz, eskariak egiteko estekak eta azalpenak erakutsiz, eta aldiro, gogorapen mezuak ere bidaltzen ditugu.


Berriola - Borroka sozialek gidatutako Italia ezagutzen ari dira euskal brigadistak\n2017/08/18 11:50 0 iruzkin\nBorroka sozialek gidatutako Italia ezagutzen ari dira euskal brigadistak\nItaliako Brigadak jo ta su dabil bertako herri mugimendua ezagutzen. Milan, Bolonia, Livorno edota Pisan izan ostean borroka sozialen garapen itzelaz jabetu dira euskaldunak. Hona hemen egun hauetan bizitako eta haiek azaldutakoa:\nBazkal ostean, kotxeekin abiatu ginen faxistek Dax gaztea hil zuten lekura. Dax mugimendu antifaxistan zebilen gaztea zen, eta faxistek labankadaz erasotu zuten gau batean. Ospitalera eraman zuten eta han hil egin zen, eta istiluak izan ziren elkartasuna adieraztera joandako lagunak poliziak bota nahi izan zituelako.\nHainbat eraikin okupatu ikusi genituen Lotta per la casa mugimendari buruz mintzatzen ginen bitartean. Milanen 3000 etxe publiko (instituzioenak) daude hutsik eta hau dela eta okupazioak etxe publikoetan egiten dira batez ere, asignatu egin behar direla eta pertsona orok etxebizitza eskubidea daukala aldarrikatzeko.\nAfaldu baino lehen, bisita egin genion paperik gabeko migranteek egindako okupazio bati. Etorkin hauek marjinalitatean bizitzera behartuak ikusten ziren eta horregatik hainbatek beharra ikusi zuten haien artean antolatu eta espazio bat okupatzeko, bizi ahal izateko eta haien bizi proiektuak garatzeko. Lotta per la casa mugimenduak laguntza eta babesa erakutsi die etorkin hauei, eta haien artean elkartasun sare eta koordinazio bat dago.\nEgun intentsu hau bukatu eta gero, buruan oraindik ikasitakoa bueltaka, Transitin lo egin genuen eta hurrengo egunean Boloniara abiatu ginen. Boloniara eguerdi aldera ailegatu ginen eta gauzak gure kontrapartearen etxeetan utzi eta gero, bazkaltzera joan ginen, Boloniaren historiaz eta hurrengo eguneko manifestazioaz mintzatzen ginen bitartean.\nOndoren Non Una di Meno plataforma feministako kideekin batu ginen eta mugimenduaren garapena eta haien lanketa esplikatu ziguten. Non Una di Meno mugimendua duela urte pare bat jaio zen Italian, eta bertan talde feminista, LGTBI taldeak eta baita talde mixtoek ere (sindikatuak eta abar) parte hartzen dute, eta Argentinako Ni Una Menos mugimendua erreferentziatzat hartzen dute.\nHurrengo egunean, Boloniako sarraskiaren urteurrenaren harira eragile anitzek egindako manifestazioan egon ginen. 1980ko abuztuaren 2an faxistek, tentsio estrategia baten baitan eta Italiako gobernuaren laguntzaz, lehergailu bat jarri zuten tren estazioan, 80 lagun erailez, herriarengan beldurra sortzeko helburuarekin eta garaiko mugimendu iraultzaileak kriminalizatzeko eta herritarren arteko tentsioak areagotzeko.\nArratsaldean, USB base sindikatuko kideekin batu ginen eta haien proiektuaz eta jardueraz hitz egin ziguten. Sindikatu honek, bere jarduera sektore publikoan, pribatuan eta sozialean banatzen du. Azken hau zerbait berria da gurean, eta adibide bezala, etxebizitzaren aldeko borrokan parte hartzen dute, okupazioak antolatuz beharrezkoa denean.\nAbuztuaren 3an Livornorantz abiatu ginen, han egon ginen 6ra arte. Jakin behar da Livornon jaio zela Italiako Alderdi Komunista (PCI) 1921ean eta historikoki langile tradizio handiko hiria dela. Horko kideek hiriko hainbat gune erakutsi zizkiguten, hala nola, 1921 zentro politikoa, herri jatetxe bat diruz larri dabilen jendearentzat, eta hainbat gune okupatu helburu ezberdinak zituztenak: antzoki bat, baratzak, herriak beregan harturiko hondartza bat eta zentro soziala, bere garaian kuartel bat izandakoa, zeinan herriarentzako eskaintza ezberdinak dituzten: zinema bat, herri palestra, skate-park bat, eta etxebizitza asko arazo ekonomikoak dituztenei zuzenduak. Haiekin egon ginen bitartean borroka hauen bilakaera historikoa azaldu ziguten.\nBukatzeko, etxebizitzaren aldeko mugimenduko escrache (manifestazio) batean egon ginen PD alderdiko idazkari nagusia den Renzi-ren bisita bat zela eta, eta hor Italiako mobilizazioen izaera ikusteko aukera izan genuen.\n6an Pisara abiatu ginen, eta bertan Newroz CSOA-rekin bildu ginen, autonomia contropotere mugimenduaren egoitza ere badena. Sektore honen antolakuntza eta lan egiteko era ongi azaldu ziguten, eta hirian dauden borroka eta espazio askeak ezagutu genituen: polikiroldegi okupatu bat erakutsi ziguten, Sant Ermete auzoa eta haien borroka espekulazioaren kontra. Auzo hau udaletxeak bota nahi du etxe berriak eraikitzeko eta horretarako hainbat presio mekanismo erabiltzen saiatzen ari da, hala nola zerbitzuak eskaintzeari uztea, eta honen aurrean auzoak autogestiorako bidea hartu du.\nAzkenik, Mala Servanen Jin “borrokatzen duten emakumeen etxean” egon ginen. Hemen Newroz-eko miltanteak, langile borrokan dauden emakumeak, zein Prendo Casa mugimenduko emakumeak batzen dira, guztiak era berean Ni Una di Meno taldean ere daude. Etxe okupatu horretako emakumeek haien mugimenduaren nondik norakoak azaldu zizkiguten eta mugimenduaren bilakaera historikoa kontatu ziguten. 7an Florentziarako bidea hartu genuen. Iristean ikasle mugimenduko kide batzuekin egon ginen eta hor daukaten ikasle erresidentzia okupatua erakutsi ziguten. Proiektu honek urte eta erdi darama martxan eta arazo ekonomikoak dituzten ikasleentzako dago zuzenduta gehien bat. Gaur egun 30 bat ikasle bizi dira han eta haien helburuen artean egoitzan sartzen diren ikasle ez politizatuak politizatzea dago, etxebizitza arazoa duten ikasleei alternatiba bat eskaintzearekin batera.\nArratsaldean Centro Popolare Autogestito gunea erakutsi ziguten. Hau ikastola zahar okupatua da, mugimendu komunistako militanteek gestionatua. Barruan, besteak beste, mugimendu komunistaren artxibo historiko zabal bat daukate. Baita ere palestra bat, zinema, antzokia, kontzertuetarako areto bat… beste hainbat guneren artean. Hor hiriarentzako eskaintza kultural anitza daukate. Hiri guzti hauetatik pasa eta gero Erromako bidea hartu genuen. Bidea hausnarketa artean egin genuen, iruditzen baitzaigu Italiako mugimendu iraultzaileak oso aurreratuak daudela borroka sozialetan: behar gehien dutenentzako okupazioak antolatzen, langabetuentzat jantoki sozialak egiten… Asistentzialismoarekin zerikusirik izan gabe, honelako ekimenak politika egiteko aukera eta tresna direla erakutsi digute. Guzti honi bueltak ematen iritsi ginen Erromara, eta hurrengo kronikan bertan egin genuena irakurri ahal izando duzue.


Vatsyayana - Wikipedia, entziklopedia askea.\nVatsyayana edo Vātsyāyana garai vedikoetako, Gupta Inperioko (Kristo ondorengo IV eta VI mendetan) erlijioso eta idazle indiarra izan zen. Bere izena Kama Sutraren egilearen bezala ezaguna da. Antza, Niāia Sutra Bhāshia liburuarekin ere lotura izan lezake; azken hau Akṣapāda Gautamak idatzitako ''Nyāya Sūtra''ren liburuaren komentario zen.\nIndiako azpikontinentea, ?\nVatsyayana ren benetako izena Mal•li Naga o Mril•lana zela uste da. Vatsyayana abizena izango litzateke. Idazle honi buruz ezagutzen ditugun datu eskasak Kama Sutra liburuaren amaieran agertzen dira. Horren arabera liburu hori Benaresen erlijio gizona izateko ikasten ari zen garaietan gazte batek idatzi zuen. Hori egiteko aurretik Babhravia eta beste egileen lanak aztertu zituen. Brahman kastako baten semea omen zen.\nLeiendaren arabera, Vatsyayana haurtzaroan putetxe batean bizi izan zen eta han ikasi omen zuen gero liburuan azaldu zituen kontzeptuak eta teknikak. Vatsyayanaren asmoa ez zen promiskuitatea zabaltzea baizik eta pertsonak hiritar hobeagoak izateko aukera ematea.\nBharataDesam.com Kama Sutra ingelesez\nAzken aldaketa 23 ekaina 2021(e)an, 15:13(e)tan